Švedska među najgore pogođenim – Novi svet\n28. novembra 2020. 28. novembra 2020. Novi SvetLeave a Comment on Švedska među najgore pogođenim\nMalo je dokaza da kolektivni imunitet pomaže Švedskoj u borbi protiv virusa korona, izjavio je glavni švedski epidemiolog Andres Tegnel, po čijoj je zamisli ova zemlja sprovodila kontroverznu strategiju bez strogih restriktivnih mera i zatvaranja građana.\n„Postizanje kolektivnog imuniteta je teško pitanje. Ne vidimo znake da u populaciji postoji imunitet dovoljan da uspori broj novih slučajeva zaraze“, rekao je Tegnel.\nPrema podacima koji su objavljeni ove nedelje, Šveđani su više izloženi virusu nego građani susednih nordijskih zemalja što, kako navodi Blumberg, pokazuje da oslanjanje na dobrovoljno pridržavanje mera, na kojem su vlasti insistirale, nije dovelo do željenih rezultata.\nTegnel je ranije tvrdio da je imunitet krda teško izmeriti i dovodio u pitanje zvanične cifre kada se radi o broju zaraženih i preminulih.\nMeđutim, najnovije istraživanje koje je sprovela OECD pokazalo je da je Švedska konstantno među najteže pogođenim zemljama u Evropi po pitanju smrtnosti i broja infekcija, kao i da je najsporija u sprečavanju prenošenja zaraze.\nTegnel je ranije tvrdio da će Švedska proći bolje od ostalih zemalja u drugom talasu nakon što je tokom prvog izgradila kolektivni imunitet.\nU maju je predvideo da će broj slučajeva u zemlji „verovatno biti prilično nizak“ kada na jesen stigne drugi talas, jer bi veliki deo populacije već bio zaražen virusom i postao imun.\nMeđutim, od tada se pojavilo više dokaza koji ukazuju na to da je moguće da ljudi koji su se oporavili od kovida 19 ponovo obole i da u nekim slučajevima imunitet može biti kratkotrajan.\nTegnel je takođe u maju sugerisao da bi druge nordijske zemlje, poput Finske, koje su ubrzo uvele zaključavanje, morale to da ponove na jesen.\nAli dogodilo se upravo suprotno – zahvaljujući strogoj graničnoj politici, Finska i Norveška su u velikoj meri uspele da izbegnu drugi talas zaraza, omogućavajući da se nastave mnoge normalne aktivnosti.\nI u jednom intervjuu koji je u oktobu dao za Nju stejtsmen, Tegnel je branio švedsku strategiju.\n„Kao i druge zemlje, i mi pokušavamo da što više usporimo širenje zaraze. Implikacije da smo pustili da se zaraza slobodno širi bez ikakvih mera namenjenih njenom zaustavljanju nisu istinite“, rekao je tada Tegnel i dodao da je u Švedskoj, iako nije uveden lokdaun kao u drugim zemljema, postojao „virtuelni lokdaun“.\n„Šveđani su enormno promenili svoje ponašanje. Prestali smo sa putovanjima čak i više nego što je to slučaj u susednim zemljama. Na aerodromima nije bilo letova, vozovi su saobraćali na samo nekoliko procenata od normalnog kapaciteta, tako da je došlo do velikih promena u društvu“, izjavio je tada Tegnel.\nVlasti su nedavno bile prinuđene da ponovo razmotre pristup u borbi protiv virusa pošto je broj novih slučajeva na dnevnom nivou premašio 7.000.\nPremijer Stevan Leven je ovog meseca najavio „nezapamćen“ korak, koji podrazumeva ograničavanje okupljanja u javnosti na maksimalno osam osoba.\nOsim toga, uvedena je zabrana prodaje alkohola posle 22 časa.\nLeven je prilikom jednog od retkih televizijskih obraćanja naciji, tek četvrti put od kada je na premijerskom mestu, pozvao svoje sugrađane da učine više po pitanju borbe protiv širenja virusa. „Zdravlje i životi ljudi su još uvek u opasnosti, a ta opasnost se povećava“, rekao je Leven.\nPropisi Švedske i dalje su relativno opušteni u poređenju sa drugim evropskim zemljama, ali su značajan zaokret od ranije politike koja je pretpostavljala da će ljudi dobrovoljno odlučiti da ostanu kod kuće i održavaju distancu, a koja je, kao i Tegnelova strategija, izazvala brojne kritike. Kako navodi Foks njuz, neki su švedski model odgovor na epidemiju nazivali „katastrofalnim“, dok su drugi stručnjaci, uključujući vodećeg američkog epidemiologa doktora Entonija Faučija, za koncept imuniteta krda tvrdili da je „besmislen i veoma opasan“.\nSad skeptični i prema vakcini\nU Švedskoj je do sada zabeleženo 236.355 slučajeva zaraze i 6.622 preminulih. Nove restriktivne mere su uvedene posle upozorenja da se mesta na odeljenjima za intenzivnu negu u zemlji ubrzano popunjavaju. Ipak, zvaničnici upozoravaju da ne treba polagati previše nade u moguću buduću vakcinu. „I dalje beležimo porast broja pacijenata kojima je potrebna intenzivna nega. Ne smemo dozvoliti da činjenica da će za nekoliko meseci možda biti dostupna vakcina utiče na to da se ne pridržavamo mera“, naglasio je Tomas Linden, šef Nacionalnog odbora za zdravstvo i socijalnu zaštitu, i naglasio da bi, u trećem talasu, zdravstveni sistem mogao da bude još opterećeniji nego što je sada.\nTransrodnost u Srbiji: prava pojedinca, obaveze države i reakcije društva\nMakedonija u каndžama bivših albanskih terorista\n10 Najčeščih fobija sa kojima se susrećemo skoro svaki dan!


Partizan i Crvena zvezda igraju u Beču za ugrožene!?\nPartizan i Crvena zvezda igraju u Beču za ugrožene!?\nPotpredsednik Crvene zvezde Slaviša Kokeza predložio je Partizanu odigravanje humanitarne utakmice u Beču za ugrožene u poplavama, a Dragan Đurić prihvatio.\n„Nesreća koja je zadesila naš narod predstavlja obavezu našim sportistima i klubovima da pomognu. Kao potpredsednik Zvezde predložiću rukovodstvu Partizana da naša dva tima odigraju prijateljsku utakmicu početkom jula u Beču“, rekao je Kokeza.\nPrema Kokezinim rečima, kompletan prihod od prodaje ulaznica za prvi „večiti“ derbi koji bi se odigrao van Srbije bio bi uplaćen kao pomoć stradalim područjima u poplavi i obnovi kuća.\n„Razgovarao sam sa rukovodstvom grada Beograda koje je izrazilo želju da u kontaktu sa rukovodstvom Beča obezbedi da za ovu utakmicu besplatno dobijemo stadion, a Beč je grad u kome posle Beograda živi najviše naših sunarodnika„, naveo je potpredsednik crveno-belih.\nOn je istakao veruje da bi odziv za utakmicu bio veoma veliki.\n„Verujem da bi odziv naših sunarodnika na ovu utakmicu bio veoma veliki i da bismo skupili zaista mnogo novca za pomoć„, dodao je Kokeza.\nKako je rekao, Partizan i Zvezda će u tom periodu biti na pripremama u Sloveniji, pa bi njihov međusobni susret bio i dobra provera pred početak evropskih kvalifikacionih takmičenja.\n„I Partizan i mi ćemo tada biti na pripremama u Sloveniji, ta prijateljska utakmica može da bude dobra provera za oba kluba pred početak julskih evropskih duela„, kazao je Kokeza.\nĐurić: Podržavam predlog Zvezde\nPredsednik fudbalskog kluba Partizan Dragan Djurić podržao je ideju Crvene zvezde da „večiti“ rivali odigraju humanitarnu utakmicu u Beču za nastradale u poplavama u Srbiji.\n„Podržavam tu ideju, zašto da ne? Treba da budemo ujedinjeni u ovom trenutku i da tako pomognemo ljudima koji su pogođeni ovim poplavama. Partizan se od prvog dana uključio i nastavićemo da skupljamo pomoć, i novčanu i svu ostalu, dokle god to bude bilo potrebno„, rekao je Đurić.\n„Pretpostavljam da bi bilo veliko interesovanje za taj meč u Beču… Treba napraviti plan, da termin odgovara i Zvezdi i Partizanu, da se vidi na kom bi se stadionu igralo… Otom potom. Ali, da, podržavamo tu ideju„, zaključio je predsednik Partizana.\nZvezda će za ovu ideju tražiti podršku Fudbalskog saveza Srbije (FSS), od koga se očekuje da obezbedi podršku austrijskog nacionalnog saveza i Evropske fudbalske unije (UEFA).


Zelene Prestonice Evrope - 10 godina posle - ArhInGreen Zelene Prestonice Evrope - 10 godina posle - ArhInGreen\nNagrada za Evropsku Zelenu Prestonicu ulazi u svoju desetogodišnjicu 2018.g, kako smo i napomenuli u prethodnom blog tekstu.\nKoliko je zanimljivo sve što je vezano a ovu nagradu ide u prilog činjenica da sam do sad četiri blog teksta posvetila ovoj temi, a evo i petog teksta vezanog za zelene prestonice 🙂\nOvoga puta izneću podatke vezane za koncepciju same nagrade i kakve novine organizatori pripremaju u narednom periodu. Pre svega navešću prvo koji su kriterijumi za dodelu nagrade i koje oblasti žiri razmatra kako bi došao do pravog izbora.\nKriterijumi koji pretstavljaju bazu za dodelu ove nagrade su 12 indikatora zaštite životne sredine.\nZeleni rast i eko inovacija\nSvaki grad koji aplicira za nagradu neophodno je da opiše/prikaže u aplikaciji kako planira da navedene performanse poboljša u svom gradu. Kada aplikacija pristigne do žirija, sledi dvostruki proces procene. Gradovi koji uđu u uži izbor pozivaju se da žiriju pretstave svoje akcione planove i strategije komunikacije.\nSvaki grad priprema akcione planove\nNakon toga žiri razmatra i donosi konačnu odluku…konkretno sledeće godine (jun 2018.g) bi će proglašenje Evropske Zelene Prestonice za 2020.godinu. Izuzetno je važno ponovo napomenuti da svaki grad prilikom aplikacije i nakon dodele nagrade ima dve godine za pripremu do samog proglašenja. Praktično ulazi u realizaciju projekata i pre zvanične titule, a neki projekti mogu biti i realizovani do tog vremena.\nAktuelna zelena prestonica za 2017.g grad Essen u Nemačkoj\nGrad Esen je deveti po veličini grad u Nemačkoj sa blizu 600.000 stanovnika i ima industrijsku istoriju koja je vezana za ekspoataciju uglja i datira još iz 19 veka. Grad čini dodatne napore u trasformaciji kako bi prevazišao industrisku istoriju i uspostavio koncept „zelenog grada“ i dao primer gradovima sa sličnom istorijom.Ulažu se značajna sretstva u zelenu infrastrukturu, sprovodi se niz praksi za unapređenje i zaštitu životne sredine i promociji i očuvanju biodiverziteta u novim zelenim površinama.\nUpravljanje životnom sredinom jedan je od prioriteta grada Esena, najveći akcenat je na razvijanju zelenih urbanih zona, poboljšanje kvaliteta vazduha i upravljanje otpadom. Posebno se radi na poboljšanju sistemu za prečišćavanje otpadnih voda i uklanjanje uticaja farmaceutskih proizvoda na kvalitet vode. Integrisano upravljanje životnom sredinom jedan je od najvećih aduta grada Esena.\nPrestonica laureat za 2018.godinu su grad Nijmegen u Holandiji, dok je Evropska Zelena Prestonica za 2019.godinu Oslo u Norveškoj. Nešto detaljnije o ovim gradovima biće u narednim blog tekstovima.\nInteresantno je da prvi put u cilju proslave desetogodišnjice Evropske Zelene Prestonice (2018.godine), evropska komisija će dodeliti finansiski posticaj od 350.000 evra pobedničkom gradu evropske zelene nagrade za 2020.godinu.\nJedva čekamo da vidimo koji će grad biti laureat za 2020. godinu 🙂\nekologijaenergetska obnovagraditeljsko nasleđeinovativna rešenjaušteda energije\nPrevious article\tZelene Prestonice Evrope-Uticaj i Značaj\nNext article\tŠta donosi postupak objedinjene procedure elektronskim putem\nKako smo se u prethodnom blog tekstu osvrnuli na prelazne oblike u individualnom stanovanju, a...\nMnogo mi se dopada ovakvo nešto i smatram da je odlična ideja ❤❤❤\nHvala Marija, drago mi je da prepoznaješ koliko je sjajna ideja 🙂\nMarijana Hoffmann Reply\nZanimljivo. Nisam znala za izbor zelene prestonice. Ovih 12 kriterijuma treba svaki grad da ima pred sobom kao ideal.\nHvala Marijana na komentaru, zato mi je i zanimljivo bilo da prenesem priču o zelenim prestonicama (da naši gradovi pokušaju da krenu zelenim putem).


Činjenica je da građani Srbije neke sportske događaje od nacionalnog značaja ne mogu da prate na televizijama sa nacionalnom frekvencijom. Povodom toga, generalni direktor RTS-a Dragan Bujošević uputio je pismo Regulatornom telu za elektronske medije (REM).\n„U obavezi smo da vas obavestimo da je preduzeće Junajted medija ekskluzivni vlasnik televizijskih prava prenosa pojedinih sportskih događaja koji su na listi najvažnijih događaja od posebnog značaja koju ste utvrdili 14. 3. 2018. godine.\nČlanom 46 o elektronskim medijima Republike Srbije u stavu dva, propisano je da regulator blagovremeno sastavlja listu najvažnijih događaja domaćih i stranih, koji su od posebnog značaja za sve građane i na koje isključivo pravo prenosa može ostvariti samo televizija koja pokriva celokupno područje Republike Srbije i koja pruža slobodan pristup emitovanju svog programa.\nRegulator o tome obaveštava Evropsku komisiju.\nSportski kanali Sport kluba, koji su u vlasništvu Junajted medije, ne raspolažu nacionalnom frekvencijom. Zbog toga je veliki deo gledalaca uskraćen praćenja sportskih događaja od nacionalnog značaja.\nRadi se o prenosima finalnih mečeva Svetskog prvenstva u odbojci na kojima je učestvovala reprezentacija Srbije, kao i mečeva fudbalske reprezentacije Srbije u Ligi nacija i kvalifikacija za Evropsko prvenstvo 2020. godine.\nOva primedba važi za sve vlasnike televizijskih prava sportskih događaja i zato smatramo da je neophodno da preduzmete mere iz vaše nadležnosti.\nMolimo vas da date obavezujuće preporuke za događaje od nacionalnog značaja kako bi se obezbedilo emitovanje ovih sadržaja na televizijama sa nacionalnom pokrivenošću, kao što je to urađeno u susednim zemljama.\nSamo građani Srbije nisu u mogućnosti da prate mečeve svoje reprezentacije jer terestrijalna prava nisu ponuđena nijednoj nacionalnoj televiziji“, kaže se između ostalog u pismu koje je generalni direktor RTS-a Dragan Bujošević uputio Regulatornom telu za elektronske medije.\nDragan Bujošević Junajted grupa REM RTS\n← Zabranjeni karikaturisti Koraks i Petričić u opštini Stari grad\nSlobodan Krajnović novi direktor radiodifuznog preduzeća „021“ →


"Beogradska košarkaška klinika" se od danas zove po Dušanu Ivkoviću\nPripreme za narednu Beogradsku košarku kliniku „Dušan Ivković“ su uveliko u toku, a kako iz UKTS-a najavljuju medju predavačima trebalo da se ponovo nadju i dva istaknuta trenerska imena iz NBA lige.\n„Beogradska košarkaška klinika“ se od danas zove po Dušanu Ivkoviću\nJedan od najčuvenijih seminara za košarkaške trenere u svetu, Beogradska košarkaška klinika, od sada će nositi ime legendarnog Dušana Dude Ivković, saopštilo je danas Udruženje košarkaških trenera Srbije (UKTS).Kako se navodi u saopštenju, Beogradska košarkaška klinika je posle 20 godina postojanja promenila naziv odlukom Upravnog odbora Udruženja košarkaških trenera Srbije.\nProtekle dve decenije Beogradska košarkaška Klinika okupila je sve srpske najznačajnije košarkaške stručnjake, a predavanja su držali vrhunski NBA treneri poput Grega Popovića, Lerija Brauna, Majka Dantonija Dona i Donija Nelsona, Dela Herisa, Sten Van Gandija…\nMedju predavačima su bili i najistaknutiji evropski stručnjaci Etore Mesina, Aito Garsija, Djoan Plaza, Havijer Imbroda, Dimtris Itudis i drugi.\nKako se dodaje, zahvaljujući kvalitetu predavača, za čije dovodjenje je nemerljive zasluge, kao i za pokretanje celog tog projekta imao upravo Dušan Ivković, ovaj trenerski seminar je stekao ogroman ugled u svetu.\n„Sve to Ivković je predano radio uz podršku UKTS kako bi se omogućilo što bolje stručno usavršavanje naših trenera što je smatrao jednim od ključnih faktora za dalji razvoj košarke na ovim prostorima“, navodi se u saopštenju.\nProslavljeni selektor reprezentacije Jugoslavije i Srbije i jedan od najboljih trenera u istoriji svetske košarke Dušan Duda Ivković preminuo je 16. septembra u Beogradu u 78. godini.\nBeograd, Dušan Ivković, košarka, UKTS


Medijska manipulacija od strane nelegalnog tržišta\n20. Novembra 2017. / Posted in Saopštenja\nNije problem u objektima koji imaju Ugovor o koncesiji za terminale već više stotina nelegalnih terminala u objektima širom Crne Gore\nUdruženje priređivača igara na sreću “Montenegro Bet” u namjeri da pomogne nadležnim državnim organima u suzbijanju nelegalnog tržišta, te smanjenju sive ekonomije i uvođenju reda u industriji igara na sreću u više navrata je obavještavalo državne organe o postojanju vise stotina lokacija na kojima se nelegalno priređuju igre na sreću. Ukazivali smo i na finansijsku štetu koju trpi budžet Crne Gore a koja po našim procenama iznosi od 500,00€ – 600,00€ na mjesečnom nivou po objektu odnosno da privredni subjekti koji nelegalno priređuju igre na sreću na godišnjem nivou izvrše utaju poreza u iznosu od skoro 3 miliona Eura.\nMeđutim u tekstovima koji se objavljuju u dnevnom listu “Vijesti” pokušava se u prvi plan istaći da će Crna Gora ostati bez velikih prihoda ukoliko se uklone terminali za klađenje koji imaju koncesiju. Dnevni list “Vijesti” objavljujući takve tekstove želi izvršiti zamjenu teza sa namjerom da se obustave kontrole svih objekata prvenstveno onih objekata u kojima se nalaze nelegalni terminali za klađenje.\nPrema informacijama sa kojima raspolažemo, usvojeno je interno pravilo – procedura u okviru Uprave za inspekcijski nadzor – Odsjeka za inspekciju za igre na sreću, da se nakon prijave nelegalnog priređivanja uz čiji prilog se dostavljaju i dokazi (fotografije objekata i nelegalnih terminala), inspektori unaprijed najavljuju privrednim subjektima da će određenog dana izvršiti kontrolu objekta, pod izgovorom da će navodno inspektori biti napadnuti ukoliko bez najave dođu u kontrolu. Naravno, nakon dobijenog obavještenja od strane inspektora o danu i času kontrole nelegalni priređivači odmah ukolanjaju nelegalne terminale za klađenje i kada inspektor uprave dođe u kontrolu, neće zateći nikakvo protivpravno postupanje. Nakon obavljene kontrole od strane inspektora odsjeka inspekcije za igre na sreću, ti nelegalni terminali se vraćaju u objekte koji nastavljaju da krše zakon. Na taj način Inspektori u potpunosti obesmišljavaju prijavljivanje nelegalnog priređivanja igara na sreću i doprinose konstantnom bujanju nelegalnog tržišta koje je sve veće iz dana u dan.\nMolimo odgovorne u Ministarstvu finansija i Upravi za inspekcijski nadzor da preispitaju odluku koju su samostalno donijeli u Odjeljenju inspekcije za igre na sreću i da ne dozvole da se širi nelegalno priređivanje zbog unaprijed najavljenih kontrola u objektima koji nelegalno priređuju igre na sreću.


Srbija izgubila od Litvanije – Nadlanu.com\nSrbija izgubila od Litvanije\nObjavljeno 7. sep 2011. / 21:44:52\nPosle nesrećnog poraza našeg tima u poslednjem kolu prve faze takmičenja protiv Francuske, večeras su nas Litvanci “uništili” neverovatnim šutom za tri poena.\nDomaćini su uspeli da pogode 11 trojki, što za njih nije neuobičajeno, ali jeste postotak, jer su to ostvarili iz samo 19 pokušaja.\nU prvoj četvrtini, srpski košarkaši su uspevali da održavaju rezultatsku ravnotežu, zahvaljujući odličnom šutu za dva poena, ali kako je vreme odmicalo, postajalo je sve teže nadoknađivati u napadu odličan procenat šuta Litvanaca.\nPOGLEDAJ VIDEO: Srbija dobila “stotku” od Litvanaca\nPosao je trebalo odraditi u odbrani, ali tu nije pronađen način da se zaustave domaći košarkaši. Što je još gore, večeras smo podbacili i u skoku, pa su Litvanici i prilikom retkih promašaja, zahvaljujući dobrom skoku u našem reketu, često dobijali priliku za drugi napad.\nTako reprezentacija Srbije nije uspela da se revanšira Litvaniji za poraz u meču za treće mesto na prošlogodišnjem prvenstvu sveta u Turskoj.\nBila je ovo najbolja utakmica koju je Litvanija odigrala na ovom šampinatu i najlošije izdanje našeg tima, pogotovo kada je reč o igri u odbrani, jer se ne pamti kada je naša nacionalna selekcija primila sto koševa.\nU prvoj utakmici novoformirane Grupe E Španija je danas pobedila Nemačku sa 77:68, dok je Francuska bila bolja od Turske sa 68:64.\nFrancuzi su na prvom mestu sa tri pobede, Španija ima dve pobede i poraz, Srbija, Litvanija i Turska po poraz i dve pobede, a Nemačka tri poraza.\nReprezentacija Srbije narednu utakmicu igra u petak, protiv aktuelnog evropskog prvaka Španije.\nPOGLEDAJ VIDEO: Valančijunas napunio koš Srbije\nLitvanija – Srbija 100:90 (26:24, 28:20, 24:24, 22:22)\nSrbija: Teodosić 16 (6/11 iz igre, 4sk, 2as), Tepić 12 (4/8 za dva, 0/2 za tri, 3sk, 3as), Rašić 3 (4as), Paunić, Bjelica 2, Marković 2, Savanović 14 (5/9 iz igre, 4sk), Kešelj 6, Krstić 21 (7/14 iz igre, 4sk), Perović 4, Marjanović, Mačvan 8.\nLitvanija: Kaukenas 8 (4sk, 5as), Kalnietis 19 (5/7 za tri 7as), Delininkaitis, Pocijus 13, Jankunas 13 (7sk), Songaila 2, Jasaitis 9, Valančiunas 15, Lavrinovič, Jasikevičijus 14 (7as), Petravičijus, Javtokas 4.\nPOGLEDAJ FOTO GALERIJU: Orlovi pali u Litvaniji!\nNemačka – Španija 69:77\nSrbija – Litvanija 90:100\nItalijanske investicije u Srbiji nisu ugrožene


Specijalna bolnica za oftalmologiju Miloš klinika - MediGroup\nSpecijalna bolnica za oftalmologiju Miloš klinika osnovana je u Beogradu 1999. godine. Miloš Klinika je organizovana kao Specijalna bolnica za oftalmolgiju i Centar za refraktivnu hirurgiju. Specijalna bolnica za oftalmolgiju nalazi se na Vračaru, u ulici Radoslava Grujića broj 25, a Centar za refraktivnu hirurgiju na Voždovcu, u Bulevaru oslobođenja broj 189.\nU ukupno više od 1700 m2 namenski dizajniranog i izgrađenog prostora bolnice, smeštene su savremeno opremljene ordinacije, kabineti i operacione sale. Miloš klinika poseduje sedam kompletno opremljenih oftalmoloških ordinacija, kabinet za funkcionalnu dijagnostiku, ultrazvuk i terapiju laserima, 3 operacione sale i dnevnu bolnicu.\nNajnovija tehnologija i savremeni koncept rada omogućavaju da Miloš klinika svojim rezultatima konkuriše poznatim svetskim ustanovama. O kvalitetu usluga svedoče hiljade zadovoljnih pacijenata, kao i nagrada američke fondacije "Helen Keller" za lečenje oftalmoloških bolesnika.\nStručnjaci Miloš klinike poseduju visoka akademska dostignuća: specijalisti – oftalmolozi, od kojih većina sa doktoratom iz medicinskih nauka; i veliko praktično iskustvo koje se stalno usavršava u svetskim oftalmološkim centrima. Klinika ostvaruje saradnju sa prestižnim ustanovama i gostujućim stručnjacima i iz Evrope i Amerike.\nMiloš Klinika, vodeća oftalmološka bolnica sa sedištem u Beogradu, od 2014. godine posluje u okviru MediGroup zdravstvene platforme.\nSajt Miloš klinike


Aleksandar ArsenijeviÄ‡ (Foto Kim)\nIako je stava da se izlaskom građana sa Kosova i Metohije na izbore u gradovima centralne Srbije daje legitimitet neostvarivanju ljudskih prava, ipak je pozvao birače da glasaju. Ukoliko bude bio u mogućnosti, kaže da će i sam to uraditi.\n„Pozivamo naše građane da svoje pravo ostvare i da mirne savesti izaberu svoje kandidate. Ako budemo bili u mogućnosti, potrudićemo se da izađemo, to je individualni stav svakog našeg člana. Što se mene lično tiče i par ljudi oko mene, smatramo da tim izlaskom na izbore u gradovima centralne Srbije upravo dajemo legitimitet neostvarivanju ljudskih prava naših građana na Kosovu. Mi i dalje tvrdimo da izbori moraju biti održani na Kosovu, tj. prikupljanje glasova preko OEBS-a, da stvari nazovemo pravim imenom“, izjavio je na današnjoj konferenciji za medije Aleksandar Arsenijević.\nUjedno je apelovao na institucije koje funkcionišu pri srpskom sistemu da oforme „neutralne punktove“ u srpskim sredinama kako bi se građani, koji žele da glasaju, prijavili za prevoz do biračkih mesta.\n„Zahtevamo da se oforme neutralni punktovi za prijavu u svim srpskim sredinama, kako bi svi građani bili ravnopravni, a ne da bude organizovan prevoz samo za one građane koji su se obavezali ili za koje se pretpostavlja da će glasati za vladajuću partiju, jer oni trenutno imaju samo tu strukturu koja im omogućava prevoz glasača“, naveo je Arsenijević.\nUjedno je apelovao na Prištinu da se uzdrži od bilo kakvih „akcija specijalne jedinice Kosovske policije u srpskim sredinama“.\n„Za vreme održavanja referenduma, po obodima srpskih sredina, imali smo pojačano prisustvo specijalne jedinice Kosovske policije i napetost je bila velika. Lako je moglo doći do neke eskalacije sukoba“, obrazložio je Arsenijević.\nS tim u vezi, apel je uputio i KFOR-u da pojača svoje prisustvo u sprskim sredinama na Kosovu.\n„Apelujem i na KFOR da u narednih 20 dana poveća svoje prisustvo i patrole na obodima srpskih opština, jer inicijalna kapisla za moguću eskalaciju sukoba može biti upravo ulazak specijalnih jedinica Kosovske policije u srpske sredine. Smatram da KFOR treba da zauzme neutralan stav i da odradi svoj posao shodno svom mandatu“, dodao je Arsenijević.\nIskoristio je priliku i da uputi podršku meštanima Vrbovca koji već neki period protestuju ispred zgrade Privremenog organa opštine Vitina zbog nezadovoljstva procesom zapošljavanja u ovoj lokalnoj samoupravi.\n„Po njihovim tvrdnjama, 80 ljudi se vodi kao zaposleno, a samo petoro dolazi na posao, na šta su nam ukazali sa materijalnim dokazima – snimcima i slikama, jer ih svakog dana čekaju na posao, tražeći rešenje za svoje egzistencijalno pitanje i za svoj opstanak na svojim ognjištima“, zaključio je Arsenijević.


Stop izvozu trupaca, vlade uvode takse\n14.06.2018 10:41 | nezavisne.com\nSarajevo, Banjaluka - Ukoliko pred Savjetom ministara BiH prođe zajednička inicijativa entitetskih vlada koju su dogovorili i predložili privrednici, na dvije godine biće zabranjen izvoz šumskih drvnih sortimenata, a biće uvedena i taksa na izvoz građe.\nPrema toj inicijativi, taksa na izvoz hrastove građe bila bi 120 KM po kubiku, na bukovu građu 60 KM po kubiku, dok bi na ogrevno drvo iznosila 18 KM po kubiku.\n“Nije nam cilj da se ne izvozi, već da se izvoz smanji zbog povećane potrošnje na domaćem tržištu. Nekoliko jedinica lokalne samouprave uvodi sisteme grijanja na drvnu biomasu, raste proizvodnja hemijske prerade drveta, kao što je destilacija, “RS silikon”, proizvođači peleta. Definitivno se povećava broj potrošača i zato je potrebno smanjiti izvoz”, rekao je za “Nezavisne” Lazo Šinik, sekretar Udruženja šumarstva i prerade drveta u Privrednoj komori Republike Srpske.\nInače, priča o zabrani izvoza šumskih drvnih sortimenata pokrenuta je krajem prošle godine, a nakon toga entitetske privredne komore i ministarstva poljoprivrede održali su zajednički sastanak i predložili, pored zabrane, i uvođenje taksi. Na tim sastancima, predstavnici FBiH tražili su da te takse budu pa skoro i duplo veće nego što će biti predložene, međutim na to nisu htjeli pristati privrednici iz RS.\n“Usaglasili smo prijedloge i sada smo u fazi da taj prijedlog razmatraju oba entiteta, odnosno vlade i ako bude usvojen na nivou vlada, to će biti poslato prema Savjetu ministara kao zajednička inicijativa”, rekao je Goran Zubić, pomoćnik ministra poljoprivrede, šumarstva i vodoprivrede RS. Kaže da je ovo ministarstvo pripremilo materijal i proslijedilo ga nadležnim ministarstvima na mišljenje kako bi se mogao naći pred Vladom RS.\n“Očekujemo da će to biti u narednih 15 dana pred Vladom, koja će na kraju dati svoje mišljenje”, rekao je Zubić za “Nezavisne”.\nKada je u pitanju FBiH, Fadil Novalić, federalni premijer, rekao je da svi drvoprerađivači u BiH traže zabranu izvoza sirovina te da se radi o veoma bitnom pitanju, jer drvna industrija u oba entiteta bilježi veliki rast i da je krajnji cilj zabrane da se njima osigura sirovina.\n“Mjere su dogovorene. Već danas će se na sjednici Vlade FBiH naći zaključak dogovoren među entitetskim vladama, u kojem predlažemo zabranu izvoza, ali i takse na izvoz rezane građe. Nakon što isti zaključak usvoji Vlada RS, mi ćemo tu našu zajedničku inicijativu uputiti Vijeću ministara, koje ima odlučujuću riječ. Lično mislim da će sve procedure biti završene u narednih nekoliko sedmica te da će zabrana zaživjeti vrlo brzo”, rekao je Novalić za “Nezavisne”.\nPrivrednici objašnjavaju da će uvođenjem taksi i smanjenjem izvoza sasvim sigurno doći do većeg stepena obrade drveta na domaćem tržištu, a samim tim i povećanja vrijednosti proizvoda.\n“Ako smanjimo izvoz rezane građe, povećala bi se mogućnost većeg stepena obrade i to nam je bio jedini cilj”, rekao je Šinik dodajući da zabrana izvoza na dvije godine i uvođenje taksi nije dugoročna mjera.\nPrema prijedlogu domaćih privrednika, sredstva koja bi se naplatila od taksi išla bi na poseban račun i koristila bi se isključivo za zaštitu šuma i unapređenje upravljanja šumom. Prošle godine i u FBiH i u RS bile su na snazi zabrane prometa trupaca, koje nisu spriječile nestašicu sirovine na tržištu. To je bio i osnovni razlog zbog kojeg su vlade FBiH i RS na zajedničkoj sjednici zaključile da usaglase zajedničku inicijativu o zabrani izvoza.\nRezervat “Drina” otvara brojne mogućnosti\nLetovi ka Evropi donijeli prihod od 3,33 miliona\nDženifer Garner najljepša žena 2019. godine\n“Maratonci” nastali u boljem vremenu\nSnahi presudio sa četiri hica\nNa “nišanu” internet prevaranti\nSvjedok vidio da je optuženi učestvovao u napadu na Čemerno\nSNSD Prijedor: Nismo u koaliciji sa SDA\nMaloljetnik potkradao vozača autobusa\nVučić se sastao sa Putinom, glavna tema Kosovo\nProdaje se ambasada bivše SFRJ u Bonu


PETKOVIĆ I BERGER O SITUACIJI NA KIM I DIJALOGU SA PRIŠTINOM: Direktor kancelarije za KiM predočio probleme | Novosti.rs\nPetković je izrazio zabrinutost povodom brojnih incidenata u kojima su napadnuti Srbi i njihova imovina, kao i hramovi Srpske pravoslavne crkve, a posebno je skrenuo pažnju na slučaj Dragice Gašić, jedine srpske povratnice u Đakovicu koja, kako je naveo, nedeljama doživljava torturu lokalnih Albanaca.\n- To je samo jedan od velikog broja etnički motivisanih napada na srpske povratnike na KiM - ukazao je Petković, navodi se u saopštenju Kancelarije za KiM.\nOn je ukazao Bergeru na povećan broj incidenata od početka godine usmerenih ka srpskom stanovništvu, naglasivši da su ugrožena bezbednost i narušena sigurnost najveći problemi i izazovi sa kojima se suočava naš narod u pokrajini.\nPetković je nemačkom zvaničniku preneo jasan stav Beograda da su očuvanje mira i bezbednosti na KiM apsolutni prioritet, kome mora da se posveti puna pažnja.\nNaveo je da je Priština i okviru poslednje dve runde razgovora u Briselu pokazala krajnju neodgovornost, čineći sve da dovede do prekida dijaloga i destabilizacije prilika na terenu.\n- Beograd će, bez obzira na to, ostati posvećen dijalogu o normalizaciji odnosa, što je preduslov za uspostavljanje trajnog mira i stabilnosti u pokrajini, ali i u celom regionu zapadnog Balkana - naveo je direktor Kancelarije za KiM.\nDodao je da je Beograd ispunio sve obaveze proistekle iz Briselskog dijaloga i da će nastaviti da u svakoj prilici zahteva od Prištine implementaciju svih do sada postignutih dogovora, pre svega uspostavljanje Zajednice srpskih opština.\nPetković je naveo da, zarad očuvanja mira i stabilnosti, dijalog nema alternativu i da sva otvorena pitanja dve strane treba da rešavaju za pregovaračkim stolom, u čemu je, istakao je, dragocena i podrška Nemačke.\ndijalog Beograda i Prištine kancelarija za KiM Petar Petković Migel Berger


Vlada legalizovala povećanu dozu otrova u mleku - Biznis i Finansije\nHome\tVestiPolitika i društvo\tVlada legalizovala povećanu dozu otrova u mleku\nVlada Srbije je podizanjem gornje granice dozvoljene koncentracije kancerogenog aflatoksina u mleku praktično odustala od primene evropskih standarda u toj oblasti i priznala da nije u stanju da reši problem tako što će na najbolji način zaštititi zdravlje građana. Nemoć države pravda se zaštitom proizvođača mleka koji bi, da nije vraćen stari pravilnik kojim se dozvoljava deset puta veće prisustvo aflatoksina, dnevno morali da bace 300 do 400 hiljada litara mleka. Istovremeno, najjača vladajuća stranka, Srpska napredna stranka, za uzbunu građana zbog povećane doze otvrova u mleku opružuje razne lobije, a pre svega opozicionu Demokratsku stranku, navodeći da im je namera da unište domaću industriju, kako bi na uvozu mleka i stočne hrane profitirali njihovi tajkuni.\nBaveći se svojim opstankom i podizanjem rejtinga SNS, ministar Knežević je poslao zabrinjavajuću poruku da je lakše promeniti pravilnik nego obezbediti zdravstvenu ispravnost hrane, u ovom slučaju čak one koju najviše koriste deca. Stručna javnost je podeljena po pitanju štetne koncentracije aflatoksina u mleku, uglavnom zbog toga što nema dovoljno podataka i istraživanja o toj temi. Nesporno je da koncentracije do 0,05 ili 0,5 mikrograma po kilogramu ne izazivaju posledice na zdravlje ljudi koje su odmah vidljive, ali je opravdan strah oni koji piju to mleko šta se dešava u slučaju kad se ta namirnica koristi u dužem periodu.\nBez obzira što je Knežević rekao da je dobio mišljenje svih nadležnih zdravstvenih ustanova u Srbiji da promena pravilnika o dozvoljenoj koncentraciji aflatoksina u mleku neće ugroziti zdravlje građana, ima stručnjaka koji se sa tim ne slažu. Njih, naravno ministar nije ni pitao za mišljenje, kao što nije sačekao ni rezultate kontrole uzoraka mleka koji su poslati na superanalizu u Holandiju. Građani sad brinu da će u rafove biti vraćeno sve ono mleko koje je proteklih dana povučeno iz prodavnica, a ne bi ih čudilo ni da sada prodavci od gradjana traže da vrate novac koji im je vraćen zbog kupovine ranije neispravnog, a sada “potpuno bezbednog” mleka. Posledice iznenađujuće odluke Vlade da promeni pravilnik o ispravnosti mleka biće i ekonomske, jer je pitanje na koja tržišta će srpske mlekare moći da izvoze svoje proizvode. U regionu, gde se iz Srbije najviše izvozi mleko, ostali su isti propisi o prisustvu tog toksina od 0,05 mikrograma u kilogramu. Knežević očekuje da srpsko mleko stigne do Amerike, Rusije, Kine, Indije i zemalja južne Afrike gde je dozvoljena koncentracija 0,5 mikrograma.\nIako je Knežević pokušao da objasni da pravilnik o aflatoksina koji je primenjen pre dve godine nije deo nacionalnog programa za integraciju u EU i da njegovo usvajanje nije bila obaveza nego se radilo o nepotrebnom i nekritičnom prepisivanju EU propisa, po saznanjima Biznisa i finansija, srpska Kancelarija za evropske integracije, kao i Kancelarija EU u Beogradu, ne gledaju blagonaklono na imenu tog pravilnika. O tome će se ovih dana oglasiti EU, ali Vlada Srbije nije imala strpeljenja da sačeka mišljenje čelnika te zajednice pre nego što je odlučila da benzinom gasi požar izazvan pojavom aflatoksina u mleku.


Žabalj - Opstina Zabalj na dlanu\nVi ste ovde: Home Žabalj\n29 Oktobar 2015\tAutor R. Danilović\nFESTIVAL NAUKE U OSNOVNOJ ŠKOLI MILOŠ CRNJANSKI ŽABALJ\nFESTIVAL NAUKE U OSNOVNOJ ŠKOLI U ŽABLjU\nDan škole, 26. oktobar, proslavljen je u OŠ "Miloš Crnjanski" u Žablju prvi put na neuobičajen, drugačiji način. a tako što se nije sve svelo na stereotipne ustaljenje forme jednoobraznih školskih priredbi, pretrpanih bezbrojnim recitacijama, horskim i folklornim izvođenjima uz suvoparne referate posvećene ovom ili onom.\nNaime, toga dana u holu, škole upriličen je Festival nauke na kojem su demonstrirani različiti eksperimenti iz domena fizike, hemije, matematike, biologije, a prezentovani su ruski, nemački i engleski jezik.\nFestival je imao za cilj podizanje ekološke svesti učenika, ali i približavanje nauke na zabavan, edukativan i motivišući način.\nOko 500 posetilaca u vremenu od 9 do 12 sati jedinstveno je u zaključku da je bilo izuzetno poučno, zanimljivo i inspirativno, i da ovu manifestaciju treba organizovati i narednih godina.\n25 Oktobar 2015\tAutor R. Danilović\nNastavlja se sa subvencijama poljoprivrednicima u opštini Žabalj\nNASTAVLjA SE SA SUBVENCIJAMA ŽABALjSKIM POLjOPRIVREDNICIMA\nFond za razvoj poljoprivrede opštine Žabalj u saradnji sa opštinom nastavlja sa praksom obezbeđivanja povoljnih kredita poljoprivrednicima za višenamenske potrebe, a ovaj recept koji se sprovodi godinama nailazi na odobravanje žabaljskih paora.\nU opštini je potpisano novih trideset Ugovora sa poljoprivrednicima, nosiocima registrovanih poljoprivrednih gazdinstava. U pitanju su kratkoročni dinarski krediti u saradnji sa bankom "Inteza".\nIznos kredita je od 150.000 do 250.000 dinara, a 50% kamate je subvencionisao Fond.\nUgovore su uručili predsednik opštine Žabalj Čedomir Božić i Radomir Pudarić iz Fonda za razvoj poljoprivrede. Ovaj konkurs je raspisan do kraja oktobra, a poljoprivrednici još mogu konkurisati u tom roku, jer raspoloživih sredstava još ima.\nOvo je bila i prilika da se dodeli direktna pomoć u delu setve i žetve, a ciljna grupa su mala poljoprivredna gazdinstva.\nDve naredne akcije Fonda biće usmerene u edukativne mere u pogledu zdravlja stoke, i u pogledu osavremenjivanja mehanizacije.\nOpština neće propustiti priliku da i naredne zime, negde u januaru, organizuje odlazak na Sajam poljoprivrede, verovatno u Pariz, a po obećanju predsednika opštine Čedomira Božića, sve troškove će snositi opština, kao znak zahvalnosti za dobru saradnju sa poljoprivrednicima toko proteklih 7-8 godina.\n23 Oktobar 2015\tAutor R. Danilović\nDRUGE "IGRE BEZ GRANICA" ZA OSOBE SA INVALIDITETOM U ŽABLjU\nU Sportskoj hali u Žablju održane su Druge "Igre bez granica" u kojim su učestvovala deca i omladina sa invaliditetom. Uspešan organizator i domaćin je bilo Udruženje roditelja i hranitelja dece i omladine sa smetnjama u razvoju "Altruist" iz Žablja.\nDobar odziv, i opravdanost postojanja jedne ovakve sportske manifestacije govori o tome da će ovakvi susreti prerasti u tradiciju.\nUčestvovalo je jedanaest ekipa iz devet gradova Vojvodine, i to iz: Zrenjanina, Titela, Kule, Novog Sada, Srbobrana, Sremske Kamenice, Temerina, Subotice i Žablja, a deca su se u prilagođenim uslovima takmičili u četiri discipline.\nPublika je najsnažnije pozdravila takmičenje u ubacivanju lopte u koš.\nOko 150 učesnika i publika u hali su pozdravili intoniranje državne himne u izvođenju Akademskog hora "Pastorala".\nOvaj jedinstveni sportski događaj pomogli su Opština Žabalj, Sportski savez Žablja, organizacija "Sport za sve" i Sportska hala iz Žablja, uz finansijsku podršku mnogih pojedinaca i firmi iz Žablja.\nPravdanje sredstava Udruženja gradjana i Kulturno umetničkih društava\nPOZIVAJU SE UDRUŽENjA GRAĐANA I KULTURNO- UMETNIČKA DRUŠTVA KOJA SU RALIZOVALA PROGRAME U 2015 GODINI, A KOJE JE U FINANSIRA ILI SUFINANSIRA OPŠTINA ŽABALj DA OPRAVDAJU SREDSTVA NA OBRASCU U PRILOGU\nIAKO JE ROK ZA PRAVDANjE SREDSTAVA 31.12. 2015. GODINE, APELUJE SE NA SVA UDRUŽENjA KOJA SU VEĆ REALIZOVALA PROGRAME DA OPRAVDAJU SREDSTVA KAKO SE BLAGOVREMENO STVORILI USLOVI ZA RASPISIVANjE KONKURSA U 2016. GODINI\n22 Oktobar 2015\tAutor R. Danilović\nOBELEŽEN DAN OSLOBOĐENjA ŽABLjA 22. OKTOBAR\nU centralnom parku u Žablju, na spomenik oslobodiocima položeni su venci Udruženja boraca NOR-a i opštine Žabalj. Time je obeležena 71 godina od dana kada su 1944. godine partizanske jedinice oslobodile Žabalj u II Svetskom ratu.\nVence su položili članovi Udruženja boraca NOR-a, kao i predstavnici opštine Žabalj, predsednik opštine Čedomir Božić i pomoćnik predsednika opštine Radovan Plačkić.\n16 Oktobar 2015\tAutor R. Danilović\nOSOBE SA INVALIDITETOM TAKMIČIĆE SE PO DRUGI PUT U ŽABLjU\n"Altruist" iz Žablja je Udruženje roditelja i hranitelja dece i omladine sa smetnjama u razvoju. Ovo Udruženje će po drugi put biti domaćin takmičenja dece sa posebnim potrebama, i to su "Igre bez granica", pod nazivom "Zajedno u sportu 2015."\nOva humana manifestacija će se održati 22. oktobra ove godine na Dan oslobođenja Žablja. Takmičenje će se održati u žabaljskoj Sportskoj hali, od 10 časova, a do sada je učešće najavilo čak 12 ekipa iz više gradova Vojvodine, među kojim su udruženja iz Zrenjanina, Srbobrana, Novog Sada, Titela, Kule, Subotice, Dnevni centar iz Temerina, SOŠO Milan Petrović iz Novog Sada, i naravno iz Žablja.\nOčekuje se oko 150 učesnika sa njihovim pratiocima i volonterima.\nPokrovitelj manifestacije su opština Žabalj i Sportski savez opštine Žabalj.\nPomoć i sponzorstvo obećali su mnogi preduzetnici, ali i javne ustanove.\nudruženje altruist žabalj,\n10 Oktobar 2015\tAutor R. Danilović\n08 Oktobar 2015\tAutor R. Danilović\n07 Oktobar 2015\tAutor R. Danilović\nŽabalj je dobar primer kako i lokalne samouprave iz unutrašnjosti mogu uspešno da povežu svoje interese sarađujući sa naukom.\nU Novom Sadu je na Ekonomskom fakultetu potpisan Protokol o poslovnoj saradnji između Ekonomskog fakulteta i opštine Žabalj. U svečanoj atmosferi sadržaj Ugovora su potpisali dekan profesor dr Nenad Vunjak i predsednik opštine Žabalj Čedomir Božić.\nOvim ugovorom su obuhvaćeni interesi obe strane, a u prvom redu insistira se na uspostavljanju poslovne saradnje u cilju povezivanja obrazovanja, nauke, privrede, kao i intenziviranja primene naučnih dostignuća u poslovanju potpisnica Protokola.\nDogovor potpisnika je da će sistematski organizovati naučno-stručna istraživanja i druge oblike saradnje, kako za potrebe fakulteta, tako i za potrebe opštine Žabalj.\nIz Ugovora proističe da su obaveze fakulteta da angažuju eksperate opštine Žabalj u izvođenju dela obrazovnog procesa na fakultetu, da organizuje i realizuje programe obrazovanja i edukacije za potrebe žabaljske opštine, kao i da uzme učešće u realizaciji naučno istraživačkog rada za potrebe opštine Žabalj. Takođe, pružaće usluge oko izrade sertifikata od značaja za potrebe ove lokalne samouprave. Fakultet će promovisati rad opštine Žabalj putem izložbi, zajedničkih javnih nastupa i drugih vidova predstavljanja u javnosti.\nSa druge strane, opština Žabalj će omogućavati studentima obavljanje prakse u svojoj sredini, pružaće podršku prilikom izrade seminarskih, pristupnih, završnih, diplomskih, master i doktorskih radova. Takođe, opština Žabalj će omogućiti istraživačke aktivnosti na prostoru svoje opštine.\nInače, ovaj protokol se zaključuje na neodređeno vreme, a obe strane procenjuju da ovaj akt može doneti korist i Fakultetu i opštini Žabalj.\nprotokol o saradnji,\n05 Oktobar 2015\tAutor R. Danilović\nNASTAVLjAJU SE RADOVI NA ŽABALjSKOJ PLAŽI I TOKOM JESENI\nDugogodišnji san Žabaljaca da se na desnoj obali reke Jegričke izgradi plaža sve je bliže realizaciji. Ova jedina autohtona vojvođanska reka, koja se čitavim svojim tokom od sedamdesetak kilometara može pohvaliti izuzetnom čistoćom, kod Žablja na desnoj obali posle mosta pruža mogućnost izgradnje plaže na dužini od oko 200 metara. Pripreme su trajale godinama, jer je izrada potrebne dokumentacije po pravilu najteži deo posla. Konačno, ove godine se počelo sa izmuljavanjem predviđenog pojasa, a kako su radovi odmicali, pojavljivali su se novi problemi, pošto niko nije očekivao tako veliku količinu mulja. Postepeno, ogromne mašine na vodi i sa zemlje učinili su toliko da se nazire fizionomija budućeg kupališta, a nanesene su velike količine peska a postavljeni su i suncobrani koji ipak ove godine neće biti od koristi. Po rečima člana opštinskog veća Vladimira Čonkića, koristiće se pogodni vremenski uslovi do same zime, kako bi se što više mulja izbacilo iz vodotoka, i kako bi se čitavom dužinom plaže dodale potrebne količine peska i šljunka na dnu Jegričke.\nOptimistička su predviđanja da će plaža u Žablju biti spremna da primi prve kupače već sledeće letnje sezone.


Prorok Edgar Kejs: Putin će spasiti svet od Trećeg svetskog rata – Alternativno\nMisterije Okultno Tajna istorija\nProrok Edgar Kejs: Putin će spasiti svet od Trećeg svetskog rata\nJuly 6, 2017 alternat\t0 Comments\nOn je svoja predviđanja zapisao pre 80 godina u serijalu „Predviđanja o svetskim pitanjima“. Kejs je govorio o budućnosti svetskih finansija i svetskog vođstva, kolektivnoj spiritualnosti i važnoj ulozi Rusije na svetskoj sceni.\nPoznato je da su užasavajući događaji u Siriji i regionu posledica toga što SAD i Izrael finansiraju takozvanu Islamsku državu kako bi sa vlasti svrgnula režim Bašara al Asada u Siriji.\nIako se SAD i njihovi saveznici tvrde da oni nisu odgovorni za nastanak ISIS-a, Putin je mirno rekao svetu da Zapad podržava ISIS i ostale plaćeničke frakcije koje su uništile Siriju, usmrtivši na stotine hiljada ljudi i pokrećući izbegličku krizu koja trenutno pritiska Evropu.\nKejs je naveo da će to spiritualno vođstvo poteći iz Rusije i da će proisteći stav koji će dovesti do tranzicije bez potrebe za novim svetskim ratom.\nPutin nije svetac, ali se vodi zdravim razumom. Zar nije zdrav razum upravo ono što predstavlja spiritualno vođstvo u svetu koji je potpuno poludeo?\nKejs je takođe predvideo da bi mogao da nastane Treći svetski rast, pominjući ratove u Libiji, Egiptu, Turskoj i Siriji, ali i svuda oko Persijskog zaliva.\n← Tri otkrića iz Egipta koja se ne uklapaju u zvaničnu istoriju\nMračne tajne Rotšilda →\nDeža vi: Tajana fenomena već viđenog\nApril 10, 2017 alternat\t0\nFebruary 3, 2017 alternat\t0\nNovi svetski poredak koristi klimatske promene da porobi ceo svet\nJuly 24, 2017 alternat\t0


Novi neuspeh Orlića, Ukrajinci bolji od mladih Srba - Radio Šabac\nNovi neuspeh Orlića, Ukrajinci bolji od mladih Srba\nMlada fudbalska reprezentacija Srbija poražena je u Lavovu od Ukrajine 1:2 u kvalifikacijama za Evropski šampionat za igrače do 21 godine.\nZa razliku od A selekcije Srbije, Orlići su ponovo razočarali. Nakon skromnog remija sa Farskim Ostrvima u petak u Novom Sadu (0:0), ovo je novi neuspeh mladih srpskih fudbalera čime su izgubili sve šanse u borbi za plasman na Evropski šampionat.\nGol za Orliće postigao je Stefan Mitrović u 78. minutu na asistenciju Slobodana Tedića. U tom trenutku su srpski fudbaleri izjednačili rezultat nakon vođstva Ukrajinaca od devetog minuta (strelac Krijskiv), ali su domaćini samo dva minuta kasnije ponovo zatresli Gordićevu mrežu (strelac Sudakov).\nGolman Miloš Gordić je imao nekoliko uspešnih intervencija na ovom meču, uspeo je i da odbrani jedanaesterac u finišu prvog poluvremena.\nSrbija posle šest odigranih utakmica ima samo pet bodova (jedna pobeda, dva remija i tri poraza) i zauzima skromno preposlednje peto mesto u grupi H iza Francuske 13, Ukrajine 13, S. Makedonija 6, Farskih Ostrva 6, a ispred Jermenije 3. U toku je meč između\nNovi selektor Aleksandar Rogić je protiv krajine izveo sledeći sastav: Gordić – Eraković, Marković, Čestić, Šehović – Milosavljević (od 46. Lukić), Topić (od 83. Milovanović), Stanić (od 67. Đerlek) – Pantović (od 46. Stuparević), Tedić, Stevanović (od 67. Mitrović).


75% prerađene hrane u svetu sadrži neki oblik genetski modifikovanih sastojaka. Da li smo spremni da rizikujemo živote naše buduće dece i unučadi da bi otkrili da se ovi simptomi ne pokazuju samo na životinjama?\nKoja je verovatnoća da ćemo iskusiti iste zdravstvene probleme na nama samima, dok budemo konzumirali još više genetski modifikovanih organizama protiv naše volje?\nSamo 5 do 15% njihove sperme je dovoljno dobar da bude klasifikovan kao „normalan“ po pravilima Svetske zdravstvene organizacije. Ovim dokazujemo da neplodnost nije samo ženski problem.\nI zaista, problem sa muškom plodnošću u poteškoćama začeća kod parova je oko 40% .


“DEVOJČICE TREBA DA IMAJU ISTE ŠANSE ZA RAZVOJ”: Austrija pokreće inicijativu za zabranu marama u školama | Ekspres.net\n“DEVOJČICE TREBA DA IMAJU ISTE ŠANSE ZA RAZVOJ”: Austrija pokreće inicijativu za zabranu marama u školama\nPrema njegovom mišljenju, zabrana nošenja marama u vrtićima i školama pospešila bi i integraciju te dece.\nAustrijski kancelar Sebastijan Kurc prihvatio je inicijativu Štrahea i najavio da će raditi na odgovarajućem zakonu. Na sednici vlade, prema rečima Kurca, pokrenuta je inicijativa za izradu odgovarajućeg zakona.\nKonkretno je rekao da želi da nadležni ministri – obrazovanja Hajnc Fasman, pitanja žena Julijane Bogner Štraus i ministarka integracije Karin Knajsel, izrade zakon o zaštiti dece.\nKurc je objasnio da je zabrana korisna jer se time želi delovati protiv razvoja paralelnih društava. Sve devojčice u Austriji trebalo bi da imaju iste šanse za razvoj, naglasio je Kurc.\nTags austrijadevojčiceintegracijamuslimanska veroispovestškolevrtićizabrana marama\nAUSTRIJSKA MINISTARKA ODLUČNA: Nećemo proterivati ruske diplomate ni u slučaju dokaza BORBA PROTIV ” POLITIČKOG ISLAMA”: Austrija zatvara sedam džamija i proteruje 60 imam ŠTRAHE ĆE PREŽIVETI SKANDAL: Dobio političke ponude, uvodi i ženu u posao Gde su ostale “Grete” koje su htele da promene svet?


Prošle sedmice odlučeno je da 16. maja bude nastavljeno takmičenje u Prvoj i Drugoj ligi nakon dvomjesečnog prekida (EPA)\n“Očekivali smo da nastavak sezone neće biti bez problema. Ova testiranja i rezultat također su znak koliko smo transparentni”, izjavio je izvršni direktor Borussije Dortmund Hans-Joachim Watzke.\nU Drugoj Bundesligi preostalo je da se odigra još 81 utakmica. O nastavku nogometne sezone razgovarali smo sa Zlatanom Bajramovićem, bivši reprezentativcem Bosne i Hercegovine i trenerom u stručnom štabu njemačkog drugoligaša Karlsruhea.\nOdluka će se primjenjivati u svim ligama koje nastavljaju s takmičenjem nakon pauze izazvane pandemijom novog korona virusa.\nIzvori bliski Vladi Njemačke izjavili su agenciji Reuters da će ta zemlja dodatno olakšati mjere uvedene zbog pandemije korona virusa, što bi omogućilo povratak nogometnih takmičenja. Potvrda se očekuje sutra, nakon koje bi Bundesliga mogla početi već za deset dana.


Jeftini letovi iz Somalije do Venecuele - Avio karte Somalija Venecuela - eSky.rs\nAvio karte iz Somalije do Venecuele\nPretražite letove iz Somalije do Venecuele\nProverite najbolje prilike za letove iz Somalije do Venecuele\n✔ Postoje li posebne ponude za letove iz Somalije do Venecuele na eSky.rs?\n✔ Mogu li se pobrinuti za osiguranje prilikom rezervacije leta iz Somalije do Venecuele?\n✔ Ako rezervišem let iz Somalije do Venecuele, mogu li da rezervišem ujedno i smeštaj?\n✔ Koje avio-kompanije nude letove iz Somalije do Venecuele?\nBudite sigurni, da na eSky.rs ponuda letova iz Somalije do Venecuele uključuje ne samo niskotarifne avio-kompanije, već i one koje su specijalizovane za visoki standard.


Općinska načelnica održala sastanak s generalom Sakibom Mahmuljinom i Benjaminom Preldžićem – Magazin Plus\nHome/Općinska načelnica održala sastanak s generalom Sakibom Mahmuljinom i Benjaminom Preldžićem\nOpćinska načelnica održala sastanak s generalom Sakibom Mahmuljinom i Benjaminom Preldžićem\nOpćinska načelnica Amra Babić, danas je održala sastanak s generalom Sakibom Mahmuljinom i predstavnikom Saveza ratnih vojnih invalida Zeničko – dobojskog kantona, Benjaminom Preldžićem. Također, ovom sastanku prisustvovao je i predsjednik Saveza ratnih vojnih invalida Visoko Hajrudin Brotlija.\nTema sastanka bila je upoznavanje Općinske načelnice Amre Babić s aktivnostima na izradi Monografije Trećeg korpusa Armije R BiH, te su tokom sastanka analizirane dosadašnje aktivnosti na izradi monografije, te definirane smjernice za promociju iste u Visokom.\nOpćinska načelnica Amra Babić izrazila je zadovoljstvo činjenicom da su u toku završne aktivnosti na izradi Monografije Trećeg korpusa, te je izrazila opredijeljenost Općine Visoko, da pomogne njeno štampanje.\nGeneral Sakib Mahmuljin zahvalio se Općinskoj načelnici na podršci, te istakao da se ova monografija radi, prije svega, zbog mlade generacije kojoj treba prenijeti istinu o našem obrambeno-oslobodilačkom ratu.\nNeredi u Tuzli: Razbijena stakla na zgradi Vlade\nProfesorica engleskog vodila projekt od 242 miliona KM


Smederevo: Krmar i Ristić na tržištu - Utakmica.rs\n25.06.2013. 23:20 N. Radoja\nSmederevo: Krmar i Ristić na tržištu\nSmederevo polako ostaje bez igrača, nakon ispadanja iz lige i neisplaćenih zarada igračima, sledi logičan epilog. Dva igrača nisu imali potrebu da čekaju odluku arbitražne komisije.\nBočni igrači Igor Krmar i Marko Ristić i zvanično su se razišli sa Smederevom.\nKrmar je prošao kompletnu omladinsku školu Crvene zvezde, igra po desnoj strani, češće u ofanzivi, ali i kao bek po potrebi. Iako mlad, ima dosta iskustva budući da je postepeno išao rang po rang više, Srpska liga zapad sa Mačvom, sa Kragujevčanima je igrao PLS i ostvario povratak u Superligu, a nastupao je i za Slaviju Sarajevo u Premijer ligi BiH.\n- Još uvek mislim da imam šta da pokažem u domaćem fudbalu, kao i da mogu da i dalje napredujem, tako da ne žurim, mada inostranstvo uvek deluje primamljivo. Pre svega, željan sam dokazivanja, tako da mi ne smeta da još neku godinu ostanem u Srbiji.\nSa Smederevom se razišao sporazumnno.\nLevi bek Marko Ristić je dete kluba iz „Đurđevog grada“, kalio se zatim u klubovima iz Požarevca – Inonu i Mladom Radniku a zatim sa Radničkim 1923 dospeo od trećeg do elitnog ranga, početkom ove godine vratio se u matični klub i sada kao slobodan igrač ima pravo biranja.\n- U najboljim sam igračkim godinama i pravo je vreme da rešim egzistenciju. Porodičan sam čovek, tako da mi je finansijski aspekt veoma važan u nastavku karijere. Ranije sam bio blizu iračkog Erbila, ali se izjalovilo jer se nisam dogovorio sa upravom. Takođe sam bio blizu moldavskog Šerifa, tada je transfer pao u vodu jer se klubovi nisu dogovorili oko obeštećenja. Sada sam slobodan i to dosta olakšava situaciju, nadam se da će biti treća – sreća.\nStranica učitana za 1.185831 sekundi.


STEFANOVIĆ: Najoštrije osuđujem današnji napad na policijsku službenicu! • HAPPYTV.RS\nSTEFANOVIĆ: Najoštrije osuđujem današnji napad na policijsku službenicu!\n"Naoštrije osuđujem današnji napad na policijsku službenicu Mariju Marinković u Novom Sadu i očekujem da kao društvo i država pošaljemo snažnu poruku da su napadi na policajce koji se bore da bi Srbija bila bezbedna potpuno nedopustivi", istakao je Stefanović.\n"Umesto nje danas je to mogao da bude bilo koji drugi građanin", rekao je Stefanović koji je pohvalio policajce na brzom i efikasnom reagovanju i privođenju počinioca.\n"Srbija mora da pruži jasnu i odlučnu podršku policajcima. Svima onima koji misle da mogu bahato da se ponašaju na ulicama Srbije moramo da pokažemo da to ne mogu da čine", rekao je Stefanović.\n"Ta vrsta saradnje društva, građana i policije je dobra i pokazuje da hoćemo kao zemlja da budemo što bezbedniji. Naša je obaveza da kao društvo pošaljemo jasnu poruku svim izgrednicima i kriminalcima da neće moći da se ponašaju kako žele na ulicama Srbije", zaključio je Stefanović.


Rizik od podela u Turskoj nakon ubedljive pobede Erdoganove partije\nPristalice Erdogana slave u Ankari, 2. novembar 2015.\nTurski predsednik Redžep Tajip Erdogan pozvao je svet da poštuje rezultate parlamentarnih izbora u toj zemlji, na kojima je Partija pravde i razvoja (AKP) osvojila blizu 50 odsto glasova, te naglasio da je ovo poruka kurdskim gerilcima na jugoistoku zemlje da nasilje ne može da koegzistira sa demokratijom.\nTime su se Turci, kako ocenjuju komentatori, vratili na jednopartijsku vladavinu što će ojačati vlast Erdogana, ali se strahuje da će to izazvati društvene podele i pojačati pritisak na medije i slobodu govora s obzirom da se AKP sada oseća osokoljenom.\nObraćajući se novinarima posle molitve u džamiji u Istanbulu, Erdogan je rekao da su Turci 1. novembra glasali za stabilnost,posle neuspeha pregovora o koaliciji, nakon izbora u junu.\n"Narod se jasno izjasnio da više voli projetke i rad nego polemiku i kontroverze", rekao je Erdogan u prvoj reakciji na u nedelju održane izbore.\nOn je istakao da su birači izabrali "jedinstvo i integritet", iako analitičari kažu da se njegova ubedljiva pobeda može objasniti povećanom zabrinutošću građana zbog obnovljenih kurdskih i džihadističkih napada. To potvrđuje i visoka izlaznost od 85 odsto birača od 54 miliona registrovanih.\nIpak, Erdogan je u karakteristično ratobornoj formi napao svetske medije, zbog toga što su ga kritikovali.\n"Da li je ovo vaše shvatanje demokratije. Sada kada je partija dostigla moć sa osvojenih oko 50 odsto glasova... To treba da poštuje ceo svet, a ja nisam video takvu zrelost", rekao je turski predsednik.\nErdoganova stranka će ponovo imati apsolutnu većinu sa 316 mandata u parlamentu koji ima 550 poslanika. Međutim, nedostaje mu 14 glasova da bi u parlamentu prošla odluka o referendumu o ustavnim promenama kojima bi se ojačale nadležnosti šefa države, što je Erdoganov cilj otkako je došao sa premijerske na predsedničku funkciju na prošlim izborima.\nTenzije sa Kurdima\nGlavna prokurdska stranka Demokratska stranka naroda (HDP) osvojila je 10,4 odsto glasova, odnosno 60 mandata, u odnosu na 13 odsto u junu kada je prvi put ušla u parlament.\nVođe ove pratije ocenjuju da se njihov slabiji rezultat objašnjava nefer izbornim uslovima.\nOna je bila je primorana da otkaže izborne skupove posle dva napada na prokurdska okupljanja od jula. Televizijske stanice davali su njihovim partijskim predstavnicima malo prostora, dok je vlada napadala tu partiju i nazivala je političkim krilom Radničke partije Kurdistana (PKK), koju Turska i njeni zapadni saveznici smatraju terorističkom organizacijom.\nTenzije su povećane nedavnim samoubilačkim bombaškim napadima na skupu na kojem su učesnici tražili okončanje sukoba s kurdskim separatistima, pripadnicima Radničke partije Kurdistana (PKK), kada je ubijeno 130 ljudi. Ključni izazov za vladu i dalje ostaje rastući sukob sa ovom najvećom manjinom u Turskoj.\nKemal Kilčadaroglu, lider najveće turske opozicione sekularne CHP partije, upozorio je partiju na vlasti da mora da poštuje princip vladavine prava.\n"Poštujemo danas ono što smo uradili 7. juna. Niko ne bi trebalo da stavlja sebe iznad zakona i živote i imovinsku sigurnost svakog građanina treba zaštititi. Uvek smo bili na strani potlacenih i nastavićemo to da činimo", kazao je Kiličdaroglu.\nOn je rekao da bi rezultati bili drugačiji da nije bilo porasta nasilja koje je u poslednje vreme potreslo Tursku.\nCHP je dobio 25,78 odsto glasova, odnosno 135 mesta u parlamentu.\nEU će sarađivati s novom vladom u Ankari\nEvropska unija saopštila je u ponedeljak da će sarađivati s novom turskom vladom.\nPrema njihovim rečima, EU će sarađivati s budućom vladom kako bi se "poboljšalo partnerstvo s Turskom i nastavio proces saradanje u svim oblastima za dobrobit svih građana".\nSuočena s izbegličkom krizom EU želi da Turska primi više izbeglica i ojača kontrolu svojih granica. Turska će u zamenu dobiti novac za zbrinjavanje izbeglica i moći će da nastavi pregovore o članstvu u EU.


Suosnivač itirijuma Josef Lubin: Dostigli smo poslednji kripto pad u 2018. godini - Crypto Telegraf\nOn je izjavio da ConsenSys nastavlja da investira u projekte – u svojoj ulozi kao blokčein tehnološki inkubator i finansijer startpova – i da zapošljava za sopstvene projekte koji “ostaju ključni za naš progresivan biznis model.”\n“Nebo neće pasti. Iz moje perspektive budućnost je veoma svetla […] Ako provirite u 2019. godinu, i ako bi mogli da vidite budući pejzaš kripta kroz moje oči, morali bi ste da nosite naočare za sunce.”\nIzveštaji su se pojavili ove nedelje – citirajući izvore koji su bliski sa temom – da ConsenSys održava startapove koje je prethodno podržao, neke od njih čak bez finansijske podrške. Izvori su saopštili da bi broj zaposlenih koji bi mogli biti otpušteni mogao biti između 50% i 60% radne snage ConsenSys-a od 1.200 radnika.\n← Nakon pada profitabilnosti rudarenja, Nvidia akcije beleže ogromne gubitke\nKreirajmo novi sistem vrednosti – Srbit.rs →\nČetvrtak, 15. Avgusta 2019 Utorak, 27. Avgusta 2019 T.A.


Lorelli Bertoni ogradica game zone pink travelling | ePonuda.com\nLorelli Bertoni ogradica game zone pink travelling cene\ncena 7.790,00 din\nEPonuda nije internet prodavnica već Vam omogućava da brzo i lako nađete Lorelli Bertoni ogradica game zone pink travelling po najjeftinijoj ceni. Naš cilj je da kupci budu što bolje informisani o ponudi Lorelli Bertoni ogradica game zone pink travelling na tržištu Srbije. Vrlo lako nalazite željeni proizvod za kategoriju Ogradice za bebe cene, ne morate da lutate od sajta do sajta za Lorelli Bertoni Ogradice za bebe, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lorelli Bertoni ogradica game zone pink travelling sa PRODAVCEM. EPonuda ne može da garantuje potpunu tačnost specifikacije i slika za Lorelli Bertoni ogradica game zone pink travelling. Pre kupovine, podatke za Lorelli Bertoni ogradica game zone pink travelling proverite na sajtu PROIZVOĐAČA.


Štab za vanredne situacije: Kafići za Novu godinu i reprizu rade do 18 sati, ostalim danima do 20 sati - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Koronavirus Štab za vanredne situacije: Kafići za Novu godinu i reprizu rade do...\nŠtab za vanredne situacije: Kafići za Novu godinu i reprizu rade do 18 sati, ostalim danima do 20 sati\nOgraničava se radno vreme objekata u kojima se obavlja delatnost u oblasti trgovine na malo (trgovinske i druge radnje i prodajna mesta), pružanja usluge u oblasti ugostiteljstva, koje obuhvataju prodaju hrane i pića (restorani, kafići, barovi, klubovi, splavovi i sl.), pružanja usluge u zatvorenim ili otvorenim trgovinskim centrima i sličnim objektima u kojima se obavlja delatnost u oblasti trgovine na malo (tržni centri, pijace i sl.) i priređivanja posebnih i klasičnih igara na sreću (kladionice, igraonice i sl.), kao i u objektima u kojima se obavlja delatnost pružanja zanatskih i drugih usluga u neposrednom i dugotrajnom fizičkom kontaktu sa korisnikom usluge (kozmetički saloni, frizerski saloni, saloni lepote) i delatnost u oblasti kulture koja podrazumeva istovremeno prisustvo više lica u istom prostoru (pozorišta, bioskopi, muzeji, galerije) i oblasti sporta koja podrazumeva istovremeno prisustvo više lica u istom prostoru ili dugotrajniji neposredni kontakt sa korisnikom usluge (fitnes centri, teretane, vežbaonice, spa centri, bazeni i drugi objekti namenjeni za sport i rekreaciju i sl.) tako da ti objekti mogu raditi svakog dana od 5 do 20 časova.\n4) pozorišta, bioskopa, muzeja, galerija i sl, koji mogu da rade i subotom i nedeljom do 21 čas;\nU toku radnog vremena iz tačke 1. ovog zaključka u objektima u kojima se pružaju usluge u oblasti ugostiteljstva nije dozvoljeno neposredno izvođenje muzike (muzika uživo), a posle 17 časova nije dozvoljena muzika u bilo kom obliku.\nTokom radnog vremena u zatvorenim trgovinskim centrima i sličnim objektima u kojima se obavlja delatnost u oblasti trgovine na malo, a čija je površina više 300 metra, maksimalan broj posetilaca ograničava se na jednog posetioca na devet metara uz obavezno nošenje zaštitnih maski.\nIzuzetno od tačke 1. ovog zaključka, 31. decembra 2020. godine i 1. januara 2021.godine, radno vreme objekata u kojima se pružaju usluge u oblasti ugostiteljstva, koje obuhvataju prodaju hrane i pića (restorani, kafići, barovi, klubovi, splavovi i sl.) ograničava se tako da ti objekti mogu raditi od 5 do 18 časova.\nMera propisana ovim zaključkom primenjuje se od 30. decembra 2020. godine zaključno sa 11. januarom 2020. godine na teritoriji opštine Bečej.


RK Radnički - Glas Šumadije\nNaslovna > Posts Tagged RK Radnički\n28/04/2022 28/04/2022 141Ostavi komentar na Radnički dočekuje Pančevce u borbi za vrh tabele\nDueli Radničkog i Dinama su gotovo po pravilu donosili sjajne rukometne predstave i neizvesnost do poslednjeg zvuka sirene. Kragujevčani će imati priliku da eventualnim trijumfom u subotu 30. aprila u okviru 10. kola plej ofa Arkus lige u svojoj SBB hali Jezero, ostvare značajniju prednost u borbi za sam vrh tabele. U prvom plej of […]\n20/04/2022 20/04/2022 143Ostavi komentar na RK Radnički: U gostima kod starog rivala za nove bodove\nRukometaši Radničkog su izgradili veliko rivalstvo sa narednim protivnikom još od takmičenja u Super B ligi. Bez obzira na trenutnu poziciju na tabeli, dueli sa ekipom Dubočice su donosili neizvesnu borbu i sjajne rukometne partije, pa se očekuje da će tako biti i ovog puta, kada će ih ugostiti u SC Dubočica u Leskovcu u […]\n15/04/2022 176Ostavi komentar na Kragujevčanke na vrućem terenu u Boru\nTri kola pre kraja regularnog dela prvenstva, rukometašice Radničkog imaju priliku da ponove uspeh iz prošle sezone i plasiraju se u plej of. Da bi to ostvarile neophodno je da ostvare trijumf u preostalim mečevima, a prva prepreka na tom putu je ekipa Bor-RTB koja će ih ugostiti u nedelju 17. aprila u okviru 20. […]


Crno jutro u Srbiji: Za samo nekoliko sati u nesrećama stradalo PETORO LjUDI | Novosti.RS\nCrno jutro u Srbiji: Za samo nekoliko sati u nesrećama stradalo PETORO LjUDI\nčetvrtak, 18. 06. 2020. u 11:13\nJoš dve osobe poginule su u udesima u Srbiji\nU UDESU koji se oko 9 sati dogodio na novom obrenovačkom putu poginuo je vozač kamiona. Čovek je stradao na licu mesta nakon što je kamion udario u nadvožnjak i prevrnuo se.\nSkoro u isto vreme, na putu Kovin - Bavanište poginula je jedna osoba, a tri su povređene, u sudaru 2 automobila i kamiona.\nPodsetimo, jutros su u centru Beograda u udesu stradale 3 osobe.\nnesreća saobraćajna nesreća Beograd Srbija bilans nesreća\nsubota, 12. 09. 2020. u 14:37\nsreda, 15. 07. 2020. u 08:04\n14:19 ČETVORO PREMINULO: U Severnoj Makedoniji koronom zaraženo još 48 osoba


Visoki savet sudstva (VSS) ocenio je da predloženim rešenjima u Radnom tekstu amandmana Ministarstva pravde na Ustav Republike Srbije u delu koji se odnosi na pravosuđe, Ministarstvo pravde "manifestuje nameru da umanji postojeći nivo garancija nezavisnosti samostalnosti sudija i tužilaštava". Taj savet predlaže da se ponuđeni tekst povuče iz javne rasprave, a da se u izradu novog uključe predstavnici nauke.\nVSS navodi da je razmotrio Radni tekst amandmana Ministarstva pravde na Ustav Srbije i da je zaključio da je značajan deo tog radnog teksta amandmana u suprotnosti sa Nacionalnom strategijom reforme pravosuđa za period 2013-2018. godine ("Sl. glasnik RS", br. 57/2013) i Akcionim planom za Poglavlje 23, koji predviđaju neophodnost obezbeđivanja nezavisnosti nosilaca pravosudnih funkcija od političkog uticaja.\n"Visoki savet sudstva je mišljenja da su mnogobrojna predložena pozitivna rešenja koja su u funkciji jačanja nezavisnosti i samostalnosti sudova i sudija, kao npr. isključiva nadležnost VSS za izbor i razrešenje svih sudija i predsednika sudova, ukidanje prvog izbora sudija na probni mandat na tri godine, izbor sudija-članova VSS na osnovu kandidature i glasanja sudija i drugo, potpuno derogirana drugim predlozima amandmana na Ustav, a posebno onim koji se odnose na sastav i način odlučivanja VSS", navodi savet.\nPredloženim izmenama Ustava promenjen je i sastav i broj članova Visokog saveta sudstva, te bi ovaj organ imao deset članova, umesto sadašnjih 11, a neparan broj je, kako su rekli, pogodniji za odlučivanje i zastupljen je u praksi većine zemalja koje imaju ove organe.\n"Broj izbornih članova Visokog saveta sudstva koji nisu sudije i koje bira Narodna skupština na predlog Odbora za pravosuđe povećava se sa dva na pet, a broj izbornih članova Visokog saveta sudstva iz reda sudija, koje neposredno biraju sudije, smanjuje se sa šest na pet. Kada se tome doda da se predsednik Visokog saveta sudstva bira među članovima saveta koji nisu sudije i da se odluke donose glasovima najmanje pet članova saveta, među kojima je i glas predsednika Visokog saveta sudstva, koji ima tzv. 'zlatni glas', onda je jasno da odluke mogu biti donete bez ijednog glasa članova Visokog saveta sudstva iz reda sudija", navodi Savet.\n"Sam naziv organa - Visoki savet sudstva, ukazuje da se radi o najvišem telu sudova i sudija, a kako sudije ne bi trebalo da predstavlja neko ko nije sudija i ko je izabran od druge grane vlasti – zakonodavne, u takvom sastavu Visoki savet sudstva ne može da garantuje samostalnost i nezavisnost sudova i sudija. Predloženim rešenjima ugrožena je vladavina prava kao osnovno načelo Ustava, koje se ostvaruje podelom vlasti i nezavisnošću sudske vlasti", navode sudije VSS-a.\n"Visoki savet sudstva treba da ima 11 članova, od kojih je sedam sudija neposredno izabranih od svojih kolega. Preostala četiri člana Saveta može da bira Narodna skupština, dva iz reda univerzitetskih profesora prava koje predlaže akademska zajednica, a dva na predlog odbora za pravosuđe, posle okončanog javnog konkursa. Samo u takvom sastavu Visoki savet sudstva može da odgovori svom Ustavom određenom položaju i da garantuje samostalnost i nezavisnost sudova", zaključeno je.\n"Ovаkvo prаvo Ministаrtvа nаdležnog zа prаvosuđe kаo delа izvršne vlаsti nije svojstveno većini demokrаtskih društаvа", naveo je VSS.\nSudije VSS dodaju da je predloženim izmenama Ustava izostavljena i podela na sudove opšte i posebne nadležnosti, kako to definiše važeći Ustav.\n"Pri čemu treba imati u vidu da je Savet Evrope u preporukama na tadašnja ustavna rešenja sugerisao da se ovako ustanovljena podela sudova još više i detaljnije razradi", navodi se na sajtu VSS-a.\nVisoki savet sudstva zaključuje da Radni tekst amandmana Ministarstva pravde na Ustav Republike Srbije "ne može predstavljati polaznu osnovu za kvalitetnu javnu raspravu".\n"Stoga predlažemo da se ponuđeni tekst povuče iz javne rasprave, da se u izradu novog inicijalnog predloga uključe predstavnici nauke (posebno iz oblasti ustavnog prava), da se novi radni tekst razmotri od strane Komisije za sprovođenje Nacionalne strategije reforme pravosuđa i tek potom organizuje javna rasprava, za koju treba predvideti više vremena nego što je sada predviđeno", smatraju sudije VSS-a.\nMišljenje i sugestije Visokog saveta sudstva na radni tekst amandmana Ministarstva pravde na Ustav Republike Srbije\nIzvor: Vebsajt Visokog saveta sudstva i N1, 14.02.2018.


Srbija nastavlja da stagnira u borbi protiv korupcije, kaže se u istraživanju koje je organizacija Transparentnost Srbija uz podršku Agencije za borbu protiv korupcije u sredu predstavila u Beogradu.\nIstraživanje je sprovedeno o tome koliko se sprovode zakonske obaveze svih organa vlasti i zahteva da izrade svoje planove integriteta, rekao je Nemanja Nenadić, programski direktor Transparentnosti Srbija. Reč je o preventivnom mehanizmu, u kome institucije same predviđaju rizike i mere za suprotstavljanje tim rizicima, objasnio je.\nVideo: Nemanja Nenadić o prijavljivanju korupcije\n"Istraživanje je pokazalo da na čak elementarnom nivou mnoge institucije nisu izvršile svoju obavezu - nešto preko 60 odsto njih to jeste uradilo tokom 2017. godine", rekao je on i ocenio da se procene rizika najčešće rade samo da bi se zadovoljila forma.\nU slučajevima u kojima se dogodila korupcija, institucije nisu bile prepoznale taj rizik na vreme, pa čak ni nakon otkrivanja slučaja nisu uradile ništa da se takve stvari ne bi dogodile u budućnosti, rekao je Nenadić.\nPredsednik Transparentnosti Vladimir Goati rekao je da Srbija od 2013. do 2017. godine stagnira u borbi protiv korupcije i da je loše rangirana na Indeksu percepcije korupcije.\n"Zbog nepostojanja sankcija i svesti planovi integriteta ostali su zarobljeni izmedju entuzijazma pojedinaca, kapaciteta Agencije za borbu protiv korupcije i angažovanja spolja, pre svega civilnog sektora i medija", naveo je Minić.


Donacija Caritasa mitrovačkoj Bolnici – Ozon Media\nDonacija Caritasa mitrovačkoj Bolnici\nSremska Mitrovica – U sredu 18. juna, predstavnici Opšte bolnice u Sremskoj Mitrovici, primili su donaciju mitrovačkog Caritasa, u vidu 100 kompleta bolničke posteljine, pokretnog EKG aparata i sterilizatora za medicinske instrumente.\nOva donacija, ukupne vrednosti 3.300 evra, je rezultat zajedničkog projekta koji je mitrovački Caritas u partnerstvu sa Opštom Bolnicom i Domom zdravlja, uz pomoć Gradonačelnika Branislava Nedimovića uputio Biskupljanskom Caritasu i Misionarskom centru Biella iz Italije.\nUskoro se očekuje i dolazak 200kg medicinske opreme od istog donatora, koja se trenutno carini.\nPrema rečima koordinatora mitrovačkog Caritasa, ovo je jedna od niza donacija kojima medjunarodni partneri mitrovačkog Caritasa već decenijama pomažu vulnerabilne kategorije stanovništva i vodeće institucije našeg grada, kroz programe urgentne pomoći, ali i implementacijom i razvijanjem službi koje direktno pomažu ljudima, ali i samim ustanovama i institucijama.\nSvečana dodela nagrada za „Đaka generacije“\n„Leto na Savi“\nRegistrovane tri saobraćajne nezgode\n10.05.2018. Ozon Komentari su isključeni na Registrovane tri saobraćajne nezgode\nOdržana „Mala olimpijada“ FOTO\n04.10.2018. Ozon Komentari su isključeni na Održana „Mala olimpijada“ FOTO\n„Dijagnostika, prevencija i otklanjanje uzroka školskog neuspeha“\n11.05.2011. Ozon Komentari su isključeni na „Dijagnostika, prevencija i otklanjanje uzroka školskog neuspeha“


Otkazano otvaranje festivala “7 veličanstvenih” | N1 Srbija 2\nOtkazano otvaranje festivala “Sedam veličanstvenih”\n|31.01.2018. |22:19 >22:20\nAsocijacija Nezavisna kulturna scena Srbije oštro je osudila otkazivanje za danas zakazanog otvaranja Festivala "7 veličanstvenih", kaže se u saopštenju.\nOrganizatori su odlukom Sava centra da od ove godine zahtevaju plaćanje komercijalne cene bili primorani da otvaranje odlože i održavanje ovogodišnjeg izdanja festivala je dovedeno u pitanje.\nAsocijacija Nezavisna kulturna scena Srbije oštro osuđuje proces komercijalizacije kulture koji se odvija u Beogradu i širom Srbije.\nUspostvalja se koncept kulturne politike koja uspeh kulturnih i umetničkih manifestacija "meri na blagajnama", a partnerske organizacije iz sektora kulture i publiku svodi na nivo "komercijalnih klijenata" prema kojima uspostavlja princip uslužnog poslovanja.\nAsocijacija NKSS osuđuje postupak JP "Sava Centar" kojim je prekinuta trinaestogodišnja saradnju sa Festivalom "7 veličanstvenih" i time dovedeno u pitanje organizovanje izuzetno značajanog i jedinstvenog festivala u našoj zemlji, pa i u svetu.\nOd 2005. godine, od prvog festivala, organizatori festivala su sklopili dogovor sa Sava Centrom o suorganizaciji festivala, a povodom proslave 40 godina Sava Centra 2017. godine Festival "7 veličanstvenih" je čak nagrađen Poveljom "za izuzetnu saradnju i poseban lični doprinos afirmaciji Sava Centra".\nAsocijacija podseća da je u Programu poslovanja JP "Sava Centar" za 2018. godinu koji je usvojeno Nadzorni odbor a Skupština Grada Beograda dala saglasnost, planirano organizovanje festivala "7 veličanstvenih" u periodu od 31. januara do 6. februara 2018. u Velikoj dvorani "Sava Centra".\nTakođe, podseća se da se JP "Sava Centar" jednim delom finansira iz subvencija osnivača - budžeta Grada Beograda, kako se navodi u Programu poslovanja.\nTaj iznos u 2018. godini iznosi 43.000.000,00 dinara kao i od Ministarstva kulture i informisanja RS 5.000.000,00 dinara.\nTagovi: Sedam veličanstvenih , Festival , Sava centar\nNije dovoljno napredno... Previše aktivistički.\node kultura u persun\nA gde nam je ministar kulture da kaze koju, u ostavci?


Državna revizorska institucija i Evropska komisija održale sastanak o praćenju napretka eksterne revizije u okviru Pregovaračkog poglavlja 32 | Državna revizorska institucija\nSastanku su prisustvovali Rejmond Hil i Aleksandar Veran iz Generalnog direktorata za budžet, Elvira Marija Angulo Rodriges iz Generalnog direktorata za susedsku politiku i pregovore o proširenju, Vladan Petrović iz Delegacije Evropske unije u Republici Srbiji, kao i predstavnica Ministarstva finansija Mila Aleksić. Pored dr Pejovića, sastanku su ispred Državne revizorske institucijeprisustvovali i vrhovni državni revizor u Sektoru za metodologiju i razvoj Ivica Gavrilović, sekretar Državne revizorske institucije Milena Milinković, načelnik Službe za međunarodnu saradnju i odnose sa javnošću Iva Vasilić Miljić i viši savetnik za evropske integracije Tomislav Jovanović.\nDr Pejović je na sastanku govorio o značaju očuvanja funkcionalne, institucionalne i finansijske nezavisnosti Državne revizorske institucije, sprovođenju Programa revizije za 2019. godinu, odnosno o preporukama datim u izveštajima o revizijama i stopi njihovog sprovođenja, zatim o realizaciji Strateškog plana Državne revizorske institucije za period 2019-2023. godine, kao i o saradnji Institucije i Narodne skupštine Republike Srbije, odnosno Odbora za finansije, republički budžet i kontrolu trošenja javnih sredstava, i razmatranju izveštaja Institucije od strane Odbora i Narodne skuptšine.\nPregovaračko poglavlje 32 – Finansijska kontrola, koje je Republika Srbija prva otvorila u procesu pristupanja Evropskoj uniji 14. decembra 2015. godine, obuhvata četiri glavne oblasti: interna finansijska kontrola u javnom sektoru (IFKJ), eksterna revizija, zaštita finansijskih interesa EU i zaštita evra od falsifikovanja.\nMerilo za zatvaranje Poglavlja 32 za potpoglavlje „Eksterna revizija“ glasi: Državna revizorska institucija primenjuje standarde Međunarodne organizacije vrhovnih revizorskih institucija (INTOSAI), uključujući obezbeđivanje finansijske, funkcionalne i institucionalne nezavisnosti, sprovođenje finansijskih revizija irevizija svrsishodnosti, kao i posedovanje dovoljno administrativnih kapaciteta“.\nČlanovi Pregovarače grupe, osim Državne revizorske institucije, su predstavnici Ministarstva finansija, Narodne banke Srbije, Ministarstva unutrašnjih poslova, Ministarstva pravde, Republičkog sekretarijata za zakonodavstvo, Kancelarije za reviziju sistema upravljanja sredstvima Evropske unije i Ministarstva za evropske integracije.


MYR su tečna vodotopiva đubriva zasnovana na mezo i mikroelementima udruženim sa aminokiselinama biljnog porekla i prirodnom glukonskom kiselinom. MYR đubriva sprečavaju i nadoknađuju nedostatak hraniva, podižu prinos i kvalitet ploda.\nMYR tehnologija garantuje najveću moguću efikasnost, brzo usvajanje bez gubitaka zbog nerastvorljivosti. MYR predstavlja rezultat pažljivog istraživanja mehanizama usvajanja od strane biljke sa ciljem sprečavanja fitotoskičnosti izazvane mikroelementima (često se zaboravlja da je nedostatak mikroelemenata vrlo blizu njihovom toksičnom nivou).\nAminokiseline iz MYR-a su optički aktivne. Povećavaju maksimalnu biološku ulogu elemenata i efiksnost fizioloških procesa biljaka.\nItalpollina koristi isključivo biljne sirovine koje su strogo kontrolisane od strane nadležnih veterinarskih institucija, koje nisu genetski modifikovane i koje su oslobođene teških metala (hrom, olovo, arsen, …) i drugih kontaminirajućih materija.


Da li ste se ikada zapitali pri kojoj najvišoj brzini je moguće (bezbedno) otvoriti krov kabrioleta? - Auto Republika\nDa li ste se ikada zapitali pri kojoj najvišoj brzini je moguće (bezbedno) otvoriti krov kabrioleta?\nNedavno smo bili u prilici da na nekom od kanala sa nacionalnom frekvencijom pogledamo emisiju, zabavno edukativnog karaktera, u kojoj su novinari testirali ponašanje mekog sklopivog krova pri brzoj vožnji, na jednom kabriolet vozilu starije generacije.\nBez previše oklevanja, meki sklopivi krov se raspao kao posledica značajnog otpora vazduha, pri brzini koja je osetno prevazilazila limitiranu za ovu radnju, i naznačenu u uputstvu za upotrebu. Nažalost, uprkos svom trudu ne možemo da se prisetimo o kom tačno modelu se radi niti kolika je egzaktna brzina bila prilikom testa.\nKako je javnosti preneo Top Gear, tokom testiranja pretserijskih verzija novopredstavljenog roudstera BMW Z4 M40i, pozvani novinari su bili u prilici da se upoznaju sa mogućnostima novajlije, od koga se očekivalo da, saglasno tradiciji, podigne stilski izraz marke na jedan viši nivo. Ovo posebno stoga što se od vozila iz ovog segmenta, prirodno ne mogu očekivati, posebno epohalni prodajni rezultati. Šteta je za ovu propuštenu priliku, ali evo šta su nam Britanci preneli.\nTokom probnih vožnji jedan od test vozača je želeo da proveri solidnost izrade konstrukcije mekog sklopivog krova, tako što ga je otvorio pri ekstremno neprikladnoj brzini. Ovaj manevar je prošao bez dezintegrisanja sistema, iako je delovalo da je krov na ivici da se odvoji od automobila, usled snažnog opstrujavanja vazduha.\nOno što je jednako fascinantno, nakon zaustavljanja, krovna konstrukcija je funkcionisala potpuno normalno, bez ikakvih parazitskih šumova i vibracija.\nUpitan da prokomentariše ovaj događaj, Andreas Ederer, čovek zadužen za razvoj novog BMW-a Z4, je izjavio da je jedan inženjer tokom faze razvoja, učinio isti manevar pri brzini višoj od 110 milja na sat (oko 180 km/h), i da je sve prošlo bez posledica. Fenomenalno!\nJoš da dodamo da civilizovani primerci ljudskog roda pristupaju otvaranju i zatvaranju krovne konstrukcije na ovom, kao i većini drugih roudstera na brzinama koje ne prevazilaze 50 km/h. Ipak, na modelu Z4, ceo proces se kompletira za samo 10 sekundi.\ntags: bmw z4 meki sklopivi krov Roudster test pretserijskog modela top gear\nprevious Nissan GT-R Nismo vs Acura NSX (VIDEO)\nnext 5 fascinantnih stvari u vezi sa Ferrari LaFerrarijem\nAR pijaca klasika: Ružičasti Ford Mustang\nBrabus 900 Crawler – pustinjska igračka za najbogatije (GALERIJA)\n06/05/2022 - 20:16\nHonda CB1000R (galerija)\nAR kolekcija klasika: Iz kijevske garaže „iskočio“ nevoženi motocikl Voskhod\n31/12/2021 - 17:35\nVandal One – savršena igračka za velike dečake (GALERIJA)\n13/02/2019 - 11:13


Životna sredina jedan od tri prioriteta Vlade Srbije - Naša Mesta\nNaslovna Ekologija Životna sredina jedan od tri prioriteta Vlade Srbije\nŽivotna sredina je jedan od prva tri prioriteta Vlade Srbije, a u prilog tome govori i činjenica da je rebalansom budžeta za četiri milijarde dinara uvećan budžet Ministarstva zaštite životne sredine, izjavila je resorna ministarka Irena Vujović.\nMinistarka je, na otvaranju Regionalne konferencija „Tranzicija ka zelenoj ekonomiji“, podsetila da je zelena agenda za Zapadni Balkan usvojena u novembru 2020. i da se na sprovođenju deklaracije iz Sofije, u Srbiji između ostalog formira radna grupa za implementciju ove agende u kojoj će biti predstavnici 18 republičkih institucija.\n„Zadatak ove radne grupe jeste da što bolje integriše zelenu agendu sa nacionalnim ciljevima i procesom pristupanja Evropskoj uniji“, objasnila je Vujović i dodala da je Srbiji potrebno više od 350 postrojenja za preradu otpadnih voda, 10.000 kilometara kanalizacione mreže.\nGovoreći o problemima sa kojima se Srbija suočava u ovoj oblasti Vujović izjavila da u zemlji ima 3.500 identifikovanih divljih deponija i kao ključne istakla aerozagađenje, zatim otpadne vode kao i upravljanje čvrstim otpadom i dodala da će se u cilju njihovog rešavanja graditi 27 fabrika za preradu otpadnih voda, regionalni reciklažni centri u osam regiona.\nIstakla je i da Srbija radi na usaglašavanju zakonodavnog okvira sa EU kao i da stvara uslove za održivi razvoj i klimatski neutralno društvo.\n„Prošle godine je pripremljena mapa puta za cirkularnu ekonomiju, a poseban strateški dokument u okviru cirkularne ekonomije jeste trogodišnji program sa pratećim akcionim planom koji će biti gotov do kraja ove godine“, rekla je Vujović.\nMinistarka je tokom izlaganja objasnila da je u toku i izrada programa za zaštitu vazduha sa akcionim planom kao i puno zakona koji se usaglašavaju sa zakonodavstvom Evropske unije i tom prilikom dodala da Ministarstvo zaštite životne sredine planira i niz infrastrukturnih projekata vezanih za kvalitet vazduha i da se već radi na zameni kotlarnica širom Srbije kao i na pošumljavanju.\nPrethodni tekstZa uklanjanje divljih deponija lokalnim samoupravama biće dodeljeno 75 miliona dinara\nSledeći tekstSubvencija za izolaciju kuća: Kad građani mogu da se prijave


08.02.2018 14:26 | Marijana Miljić\nIstočno Sarajevo - Preduzeće "Sarajevo-gas" iz Istočnog Sarajeva upozorilo je sarajevska gasna preduzeća i institucije na svim nivoima vlasti da će u potpunosti obustaviti snabdijevanje FBiH gasom ukoliko "Bh-gas" iz Sarajeva nastavi da odbija da plati naknadu za transport tog energenta.\nRS je donijela Zakon o gasu kojim je predviđeno da preduzeća iz FBiH plaćaju naknadu za transport. "BH-gas" skoro tri godine ne prihvata cijenu transporta prirodnog gasa gasovodom od Karakaja kod Zvornika do Starića kod Kladnja. Vlasnik gasovoda je preduzeće "Sarajevo-gas" iz Istočnog Sarajeva čiji je direktor Slavo Krajišnik u dopisu upozorio da više neće tolerisati neplaćanje.\n- "Sarajevo-gas" je zbog neprihvatanja cijene transporta prirodnog gasa od strane "BH-gasa" doveden u ozbiljnu situaciju i prisiljeni smo da obustavimo transport prirodnog gasa. Prekid transporta će se desiti početkom februara, a tačan datum biće javno objavljen poslije sprovođenja svih neophodnih radnji. Prije prekida transporta gasa obavijestićemo javnost o razlozima i o svim našim pokušajima da bude riješen ovaj problem da bi bilo nastavljeno uredno snabdijevanje prirodnim gasom - navedeno je Krajišnik u dopisu.\nIstaknuto je da "Sarajevo-gas" nerado pristupa prekidu transporta gasa zbog toga što će doći do potpunog prekida snabdijevanja potrošača, ali da su na to prinuđeni.\n- Skoro tri godine pokušavamo riješiti problem na miran i normalan način, međutim, nema pomaka - piše u dopisu preduzeća iz Istočnog Sarajeva.\nKrajišnik je rekao "Glasu Srpske" da je na sastanku i da ne može govoriti o ovom problemu, ali da stoji iza svakog slova koje je navedeno u dopisu. Ministar industrije, energetike i rudarstva RS Petar Đokić nije želio da komentariše gasni spor, ističući da su za odnose na tržištu zadužena preduzeća koja se bave tim poslovima na komercijalnim osnovama.\nMinistar energije, rudarstva i industrije FBiH Nermin Džindić izjavio je da Federacija mora imati alternativu za snabdijevanje gasom jer može doći do ekonomskih ili političkih blokada.\n- Održali smo hitan sastanak sa Nadzornim odborom i upravom "BH-gasa", od kojih smo zatražili da u roku od 30 dana bude riješen problem, a u protivnom smo spremni da smijenimo upravu. Ono što su iz "BH-gasa" ugovorili aneksom sporazuma iz marta 2015. se mora platiti odmah, a sporno je jednostrano povećanje cijene od strane "Sarajevo-gasa" Istočno Sarajevo, koje je došlo nakon toga i o tome treba razgovarati. Podržavam upravu da ne može prihvatiti enormno povećanje bez objašnjenja, ali ne prihvatam što su prestali da plaćaju ugovorenu obavezu - naglasio je Džindić.\nRS je 2015. godine usvojila nove tarife transporta gasa 40 kilometara dugim gasovodom od Zvornika do Kladnja, ali je "BH-gas" odbio da plaća naknadu, tvrdeći da su tarife usvojene jednostrano.\n"Sarajevogas" Istočno Sarajevo je uputio dopis čelnicima "BH-gasa" i "Sarajevo-gasa" iz Sarajeva, "Srbijagasu", Sekretarijatu Energetske zajednice u Beču i Regulatornoj komisiji za energetiku RS.\nDopis je poslat i na adrese premijera RS i FBiH Željke Cvijanović i Fadila Novalića, ministra za spoljnu trgovinu i ekonomske odnose BiH Mirka Šarovića, ministra energetike FBiH Nermina Džindića i premijera Kantona Sarajevo Elmedina Konakovića.


RTV Mir - Liberalizacija za Kosovo: Nije problem u EU, već na Kosovu\nUtorak, 13. februar 2018, 16:28\nČAGLAVICA - Vizna liberalizacija za građane Kosova bila je tema debate u Medija centru u Čaglavici. “Političko rukovodstvo drži građane kao taoce“, poručila je službenica u Kancelariji EU na Kosovu Katerina Lopo, i dodala da, kada se govori o ovom pitanju, “nije problem u EU, već na Kosovu“.\nPanelisti debate u Medija centru u Gaglavici na kojoj se govorlo o liberalizaciji viznog režima i zahtevim koje treba ispuniti podsetili su da je od 95 uslova, koji su postavljeni Kosovu, ispunjeno 93. Preostali su ratifikacija Sporazuma o demarkaciji granične linije sa Crnom Gorom i efikasnija borba protiv organizovanog kriminala i korupcije.\nNa ova dva preostala uslova podsetila je službenica za pravosuđe, bezbednost i ekonomiju u Kancelariji Evropske unije na Kosovu Katerina Lopo.\n"Političko vođstvo, tu ubrajam i poslanike, drži kosovske građane kao taoce jer ne potpisuje Sporazum o demarkaciji sa Crnom Gorom. Tu je i drugi zahtev koji se tiče borbe protiv organizovanog kriminala i korupcije. Rekla bih da je jasno da će, ako se ratifikuje demarkacija granice sa Crnom Gorom, stvari krenuti napred. To će pokazati i određenu zrelost Kosova da ispuni tu mapu puta za viznu liberalizaciju", kazala je Lopo.\nSa druge strane, civlna aktivistkinja iz Severne Mitrovice Milica Andrić smatra da su kosovskim institucijama postavljeni "nefer uslovi".\n"Crna Gora ima bilateralni problem. Srbija ima bilateralni problem sa Bosnom, Hrvatskom i Bugarskom. Znači, Srbija ima tri bilateralna spora, a to za nju nije bio uslov. Hrvatska i Slovenija i dalje imaju bilateralni spor i to isto nije bio uslov. Tako da je demarkacija jedan jako čunad uslov... Drugi uslov je takođe problematičan. U redu je da Kosovo treba da se bori protiv korupcije, ali taj uslov sa sobom ne nosi jasne indikatore. Piše ’ojačana borba protiv korupcije’ i kada vi tako definišete uslov sva kontrola je na vama. Znači druga strana ne može da vam dokaže da li je uspešna u tome ili ne", objašnjava Andrićeva.\nOdgovarajući na ovakve stavove Andrićeve, Katerina Lopo ističe da ne postoji “nefer ili nepravedan tretman prema Kosovu od strane Evropske unije“, i podseća da je svaka zemlja morala da ispuni određene uslove kako bi postala deo Šenge zone.\nNa temu “Vizna liberalizacija za Kosovo“, govorila je i bivša ministarka za evropske integracije Mimoza Ahmetaj.\n“Ono što očekujem i ono na šta sam apelovala dok sam bila ministarka je to da bi Skupština Kosova trebala da ratifikuje Sporazum o razgraničenju. Poslednjih dana čujemo različite varijante za pronalaženje rešenja. Želim da navedem da je najvažnije da ovaj sporazum bude ratifikovan, jer zbog izolacije najviše pate građani Kosova“, kazala je Ahmetaj.\nJeta Krasnići iz Kosovskog demokratskog instituta pozvala je političke partije da "inat ostave po strani".\n"Nije na meni da kažem da li je trenutna verzija Sporazuma o razgraničenju, koja je sklopljena i potpisana između Kosova i Crne Gore, tačna ili netačna. Ono što meni ostaje je da zahtevam i kažem da politička scena mora ostaviti po strani inate ili svakodnevne političke teme i da vidi kao da napreduje jer ćemo time pokazati da je Kosovo kao država spremno da uspostavi interni politički konsenzus za pitanja koja su od nacionalnog interesa ili visokog državnog značaja".\nDebatu "Vizna liberalizacija za Kosovo" organizovao je Medija centar u Čaglavici uz podršku UNMIK-a.


Oko 200 studenata svih fakulteta Univerziteta u Zenici okupilo se danas u prostorijama Mašinskog fakulteta, radi dogovora oko studetskog zahtjeva za uspostavljanjem oktobarskih ispitnih rokova. Tvrde da prema važećem Zakonu o visokom obrazovanju Federacije BiH nije preciziran broj ispitnih rokova, te da je ovim zakonskim propisom predvidjena mogućnost izlaska na „popravne“ ispite. Kako prema Statutu Univerziteta Zenica od predstojeće, akademske 2010./2011. godine nisu predvidjeni aprilski i oktobarski ispitni rokovi, kao ranijih godina, Asocijacija studenata Pravnog fakulteta, kako je dogovoreno danas, uputiće zahtjev osnivaču Univerziteta, Vladi Zeničko-dobojskog kantona /ZDK/ da se ova praksa promjeni.\n„Ukoliko nam u roku od nekoliko dana ne odgovore ili odbiju naš zahtjev, organizovaćemo masovne proteste“,- poručuje Dunja Tucaković, predsjednica Asocijacije studenata Pravnog fakulteta. U Rektoratu Univerziteta Zenica, kažu da su ispunjeni svi zakonski propisi i da zenički univerzitet poštuje principe Bolonjskog procesa.


Uvešćemo više zdravijih obroka u školske kuhinje | Nova Ekonomija\nOn je posetio učenike Osnovne škole Marija Bursać u Beogradu koji su u Maksi školskom karavanu kompanije Delez Srbija učili o tome zašto je važno da se pravilno i zdravo hrane.\n"Ministarstvo prosvete vodi računa o školskom životu učenika u kom treba da bude više sporta, putovanja i dobrih navika, a u tome nam pomaže i Maksi karavan koji će obići više od 100 škola u Srbiji u cilju popularizacije zdrave ishrane", kazao je ministar.\nPo njegovim rečima, donet je pravilnik koji bliže uredjuje uslove za organizovanje ishrane i utvrđuje kvalitet obroka u osnovnoj školi, kao i pravilnik o bližim uslovima i načinu ostvarivanja ishrane u predškolskoj ustanovi.\n"Mnogi podaci o zdravstvenom stanju učenika na sistematskim pregledima pokazali su da u ishrani školske dece treba da bude manje pica, manje brze hrane, a više voća i povrća. Zato želimo da unapredimo kvalitet i način ishrane, kao i razvoj pravilnih navika kod osnovaca", rekao je Šarčević.\nGeneralni direktor kompanije Delez Srbija Kvantan Roje ocenio je da građani treba više da uče o zdravijim navikama kako bi svaki dan činili dobar izbor u ishrani.\n"Maksi školski karavan je do sada obišao 38 škola, a do aprila sledeće godine planiramo da više od 15.000 djaka nauči zašto je važno da im brokoli, šargarepa, paprika i tikvica budu omiljeni na tanjiru", kazao je Roje.\nDirektorka Osnovne škole "Marija Bursać" Bojana Šotra ukazala je da se nastavnici i učitelji trude da utiču na svest dece o važnosti zdrave ishrane, ali da to treba da čine i roditelji.\nUložićemo više od tri milijarde dinara u škole


Sportske.net - "Orlići" u Bidgošću - Stadion poznat po velikom huliganskom piru\n"Orlići" u Bidgošću - Stadion poznat po velikom huliganskom piru\nPredstavnici Fudbalskog saveza Srbije koji su u četvrtak prisustvovali žrebu za sastav grupa na Evropskom prvenstvu za mlade reprezentacije imali su prilike da obiđu stadion na kojem će "Orlići" igrati prva tri meča.\nMlada fudbalska reprezentacija Srbije dobila je u četvrtak rivale sa kojima će igrati u grupnoj fazi Evropskog prvenstva koje će narednog juna biti održano u Poljskoj.\nŽrebu u Krakovu prisustvovali su selektor Tomislav Sivić, zamenik sportskog direktora FSS Perica Ognjenović i tim menadžer mlade selekcije Igor Gačić, a sva trojica nakon toga imala priliku da odu do Bidgošća.\nRadi se o gradu udaljenom 450 kilometara od Krakova, u kojem će mlada selekcija Srbije odigrati sve tri utakmice grupne faze Evropskog prvenstva.\n"Kada nam je domaćin rekao gde se sve nalazi, odnosno o kojem rangu se radi, mislim na klub i stadion, bili smo malo skeptični. Uslovi su, ipak, fenomenalni, teren, svlačionice, kao i pomoćni teren, ali i prateći objekti za rehabilitaciju, sve je na svom mestu" kazao je selektor Sivić.\nStadion u Bidgošću prima nešto više od 20.000 gledalaca ali na njemu više ne igra ekipa Zaviša jer je odlukom FS Poljske taj klub prebačen u amaterski rang takmičenja.\n"Teren je izuzetno velikih dimenzija, ali je travnata podloga dobra, kvalitetna. Uglavnom, prvi utisak je pozitivan i mislim da ćemo ovde imati dobre uslove za takmičenje" zaključio je selektor Sivić.\nStadion u Bidgošću bio je u fokusu evropske fudbalske javnosti pre pet godina kada su tokom finala nacionalnog kupa, navijači Legije i Leha izazvali velike incidente, napali policiju i redare, uništavali inventar na stadionu a epilog neželjenih scena je preko 1000 uhapšenih huligana.


ALIMPIJEVIĆ POSLE PORAZA OD MEGE Pričaću sa ljudima iz kluba, šta i kako dalje /FOTO/\nTrener Crvene zvezde, Dušan Alimpijević, bio je razočaran posle poraza od Mege u sedmom kolu Superlige.\nTim sa Malog Kalemegdana poražen je sa 76:74 u veoma uzbudljivom meču, odigranom u "Mega Faktori" u Jerkoviću.\nDetalj sa meča Mege i Zvezde\n- Nije nemoguće igrati kada protivnik stvori 54 skoka, nego je nemoguće pobediti. Dozvolili smo rivali 54 uhvaćene lopte, a 22 u napadu. Samo jedan igrač Mege je imao čak 12 skokova, potpuno zasluženo je Mega dobila, čestitam im - rekao je strateg crveno-belih i dodao da će popričati sa ljudima iz kluba zbog ovakvog rezultata.\n- Već nekoliko puta nam se dešava da "nismo bili na utakmici". Nemam dalje šta da kažem, pričaću sa ljudima iz uprave, jer imam i ja neke svoje ideje vezane za večerašnja događanja - naveo je Alimpijević.\nZvezda se posle drugog poraza i pet pobeda nalazi na drugom mestu grupe B Superlige, iza Borca iz Čačka.


Evrovizija neizvjesna: Hoće li koronavirus odložiti takmičenje? - BIGportal.ba\nEvrovizija neizvjesna: Hoće li koronavirus odložiti takmičenje?\n2 Marta, 2020 2 Marta, 2020 023\nSrbija je sinoć izabrala svog predstavnika za Evroviziju, grupu “Hurricane”, koja bi u maju ove godine trebalo da otputuje u Holandiju. Međutim, poslednjih dana sve je neizvesnije da li će se ovo najveće muzičko takmičenje u Evropi zaista i održati.\nIako je ovogodišnji moto Evrovizije “Otvori se” (Open up), možda će se dogoditi upravo suprotno. Pojedini strani mediji čak navode da bi Evrovizija mogla da se održi u internet formatu, zbog zabrinutosti stručnjaka povodom obolevanja sve većeg broja ljudi u Evropi od koronavirusa.\nKoronavirus je usmrtio više od 2800 ljudi širom sveta i zatvorio pojedine države i gradove, pretvorio velike kruzere u karantine, odrazio se na američku berzu, a sada, čini se, prenose svetski mediji, preti Evroviziji, koja bi trebalo da bude održana za manje od tri meseca u Roterdamu, u Holandiji.\nAb Osterhaus, virolog i stručnjak za grip iz Holandije, smatra da bi bilo veoma nepromišljeno u ovakvim uslovima organizovati Evroviziju ovog proleća, ukoliko se širenje ovog virusa ne obuzda.\nKako navodi, a prenosi Wiwiblogs, nužno je razmotriti ukidanje ovogodišnjeg muzičkog takmičenja, s obzirom na to koliku opasnost predstavlja okupljanje desetine hiljada ljudi iz celog sveta u Roterdamu.\nOvaj stručnjak je izjavio da postoji velika verovatnoća da će se Holandija suočiti sa epidemijom koronavirusa, ali se nada da će se zaraza obuzdati kao što je to bio slučaj sa SARS-om.\nPojedine manifestacije u svetu već su odgovorile na širenje koronavirusa. Naime, popularni karneval u Veneciji skraćen je za dva dana, najveći sajam mobilnih tehnologija u Barseloni je otkazan, a do kraja maja biće doneta i odluka o sudbini 32. letnjih olimpijskih igara u Tokiju.\nKako je Italija poslednjih dana postala novo žarište koronavirusa, koji je prijavljen i u Španiji, Austriji, Hrvatskoj, Švajcarskoj i Francuskoj, vlasti u Holandiji poručuju da pomno prate razvoj situacije i da su spremni na sve moguće pretnje i rizike.\n“U toku su procene kojima će se utvrditi da li su nužne dodatne mere predostrožnosti”, navodi se u saopštenju portparola Roterdama Ingrid Adrianse.\nJavni servis NPO, koji je zadužen za organizaciju Evrovizije poručio je da savete prima od Nacionalnog instituta za javno zdravlje, a ne doktora Osterhausa.\nEvropska radio-difuzna unija ima iskustva s kriznim situacijama. U slučaju terorizma, ekstremnih vremenskih nepogoda, prirodne katastrofe ili drugih okolnosti, spremni su da primene rezervni plan. Postoji mogućnost da se format ovogodišnjeg takmičenja prilagodi pretnji za javno zdravlje tako što će se manifestacija organizovati bez prisustva publike, u televizijskom studiju ili praznoj areni.\nPrvo polufinale Evrovizije održaće se 12. maja u areni Roterdam Ahoj i predstavljaće 65. jubilarno izdanje ovog muzičkog spektakla.\nProcurili podaci sa sajta za odrasle: Oko 1,5 terabajta materijala dijeli se širom interneta\nOni su joj uvijek na prvom mjestu: Dženifer Lopez proslavila 12. rođendan svojih blizanaca


KAKO NADMUDRITI BANKU: RAZVEDITE SE I SPASITE SE ...\nBrak na papiru još uvijek ima značaj u tradiciji i kulturi u regionu. Međutim, izmučeni krizom ...\nTEST: Da li ste spremni za brak?\nPročitajte dobro pitanja i odgovorite potpuno iskreno. Na kraju pogledajte što odgovori govore o ...\nSRETNO MLADENCI: Tako to izgleda kad Jambo ženi ...\nKada Jambo ženi svoga sina\nTri stvari koje će usrećiti svaki horoskopski ...\nNemaju baš svi istu ideju ni prioritete u ljubavnoj vezi, pa je jednima važna sloboda, a drugima ...\nPAR JE DOBIO NEOČEKIVANE GOSTE U SRED ...\nIznenada su se pojavili oni, nepozvani gosti.\nLjubavna priča – Anđeo čuvar\nMilicu je osvojio 20 godina stariji muškarac On je moj anđeo čuvar